Reviu Eksklusif: Anda Pasti ‘TERUJA’ Bila Miliki Huawei MateBook X Pro, Kenapa?! Di Sini Jawapannya…

Dalam terus mengejar arus teknologi yang membangun, Huawei sekali lagi terus mencetus inovasi dan menguasai mata dunia dengan memperkenalkan komputer riba hebat terbaharu mereka iaitu Huawei MateBook X Pro.

Apakah kelebihan yang dimiliki oleh MateBook X Pro ini? Apa yang perlu anda ketahui mengenai komputer riba ini? Di sini kami akan kupaskan mengenai ‘realiti sebenar’ yang ada pada Matebook X Pro. Anda ingin tahu? Baca selanjutnya…

【 Baca Juga 】HUAWEI’s 360° Degree Business Empowerment Pack Teman Terbaik Anda

【 Baca Juga 】Lindungi Privasi Dengan ‘Kamera Tersembunyi’ Pada Huawei MateBook X Pro!

MateBook X Pro merupakan sebuah komputer riba bersaiz kompak dan ultra-nipis. Ianya mempunyai bilah yang nipis pada setiap sisi. Kenipisannya pasti membuat ramai terpukau malah dengan hanya menggunakan jari telunjuk sahaja anda sudah boleh mengangkat panel paparan pada komputer riba ini.

MateBook X Pro memiliki ketebalan 14.6mm dan berat sebanyak 1.33kg, menjadikan ia antara komputer riba ternipis dalam kalangan pesaing setaranya. Rekaan ini juga sekaligus memudahkan komputer riba ini dibawa ke mana-mana dan digunakan dalam apa jua keadaan.

MateBook X Pro juga hadir dengan rekaan rangka diperbuat daripada aluminium yang kukuh dan padat. Selain itu, ianya juga ‘disuntik’ dengan pilihan warna yang menarik seperti Space Grey dan Mystic Silver, sekaligus menjadikan komputer riba ini kelihatan sangat sempurna dalam kelasnya.

Lebih menarik, terdapat dua USB Type-C pada sebelah sisi kiri yang mana salah satunya menyokong Thunderbolt 3 dan kedua-duanya boleh digunakan untuk mengecas komputer riba. Huawei turut menyertakan bicu audio 3.5mm bersama dengannya. Selain itu pada sisi kanan pula, terdapat port USB Type-A yang menyokong USB 3.0.

Hadir melalui nisbah 3:2 pada ukuran skrin bersaiz 13.9 inci (3000 x 2000 piksel), MateBook X Pro dilengkapi dengan paparan terbaru 3K yang boleh disentuh bagi menyampaikan pengalaman multimedia dan hiburan yang luar biasa. Selain itu, warna yang dihasilkan juga kelihatan amat menonjol.

MateBook X Pro merupakan komputer riba pertama di dunia yang hadir dengan paparan sentuh Fullview. Menerusi Fullview Display, saiz bingkai pada panel paparan komputer riba ini dilihat sangat nipis dan nisbah skrin-ke-kerangka juga didapati mencecah sehingga 91% sekaligus menjadikan ia kelihatan agak menarik di mata pengguna. Paparan itu juga turut dilapisi Corning Gorilla sebagai perlindungan utama.

Dengan rekaan yang unik ini, permukaan skrin menjadi semakin luas hingga ke hujung kerangka dan layar paparan skrin pula dapat dilihat secara jelas daripada berbagai sudut. Begitulah hebatnya ciptaan Huawei dalam penghasilan komputer riba ini.

Meskipun hadir dengan rekaan yang nipis namun Huawei tidak pernah mengabaikan sebarang spesifikasi asas yang perlu ada pada sesebuah komputer riba termasuk fungsi kamera.

Seperti yang kita nampak, bingkai yang melindungi panel paparan dilihat amat nipis sehinggakan tiada ruang untuk menempatkan kamera. Namun, jangan risau kerana Huawei mempunyai jalan penyelesaian yang bijak dengan meletakkan kamera tersembunyi di dalam butang pada papan kekunci.

Kamera tersebut ditempatkan pada kedudukan yang paling unik iaitu berada di antara kekunci F6 dan F7 dan ianya akan timbul apabila diperlukan sahaja. Pengguna hanya perlu menekan kekunci tersebut dan ianya akan terbuka sekaligus mendedahkan komponen kameranya.

Dengan rekaan ini, kami mendapati Huawei telah mewujudkan ciri sekuriti yang lebih baik untuk menyimpan kamera jika tidak digunakan. Malah, privasi pengguna juga akan lebih terjaga sekaligus mengurangkan risiko untuk digodam.

Bagaimanapun, bagi kami fungsi kamera ini masih mempunyai kekurangan. Kekurangan paling ketara yang dapat kami lihat adalah ianya merupakan lensa tetap yang mana anda tidak boleh membuat pelarasan sudut. Jika anda ingin mendapatkan sudut sempurna, anda perlu berusaha untuk melihat ke bawah sedikit.

Di samping itu, kekurangan lain yang dapat kami lihat pada rekaan kamera ini adalah jika anda membuat panggilan video sambil menaip, gerakan jari-jemari anda akan menganggu dan menghalang pandangan kamera tersebut.

Selain kedudukan kamera, papan kekunci pada komputer riba ini turut menarik perhatian kami. Kenapa? Tidak keterlaluan jika dikatakan, papan kekunci pada MateBook X Pro ini boleh dianggap sesuatu yang mengagumkan.

Papan kekunci pada MateBook X Pro hadir dengan rekaan yang luas dari satu sisi ke sisi lain di mana memberikan rasa yang memuaskan. Malah ketika digunakan lantunan papan kekuncinya juga memberikan keselesaan ketika menaip untuk tempoh masa yang panjang.

MateBook X Pro turut mempunyai touchpad yang luas untuk memberikan keselesaan dalam menyokong kerja harian. Tahap sensitiviti padanya juga dilihat amat sempurna sekaligus mencerminkan kualiti komputer riba ini.

Seterusnya, ia turut memiliki beberapa kelebihan antaranya dilengkapi dengan backlit di mana amat sesuai untuk kegunaan menaip dalam persekitaran yang gelap. Tidak ketinggalan, Huawei turut menyertakan sokongan kalis air pada papan kekunci yang membuatkannya kalis percikan dan tumpahan air sekaligus mengelakkan kerosakan yang teruk.

Di samping itu, butang kuasa pada MateBook X Pro turut mengintegrasikan fungsi pengimbas cap jari yang boleh digunakan untuk mengakses (log masuk) komputer riba. Melalui fungsi tersebut, pengguna dapat mengakses komputer riba dengan ciri satu sentuhan kuasa yang mana bantu menjimatkan masa berbanding menaip kata laluan.

Kami dapati prestasi tindak balasnya boleh dikatakan cukup pantas dan bukan itu sahaja, malah pengimbas cap jari tersebut juga boleh diaktifkan untuk lebih daripada satu pengguna.

MateBook X Pro hadir dengan pilihan CPU Intel Core i5 dan i7 generasi ke lapan sekaligus menjadikan komputer riba ini sangat pantas untuk membuat sebarang kerja. Ia juga diselitkan dengan memori sehingga 16GB RAM dan pilihan storan sehingga 512GB SSD di samping kad grafik NVIDIA GeForce MX150 dengan 2GB GDDR5. Bagi bateri pula, komputer riba ini dibina dengan sumber kuasa daripada bateri 57.4Wh.

Lebih gempak, ia turut didatangkan dengan kebolehan empat speaker dilengkapi dengan teknologi Dolby Atmos yang mana mampu menghasilkan kualiti audio hebat sekaligus memberi pengguna kepuasan mendengar muzik atau menonton video kegemaran. Lebih istimewanya lagi, speaker ini juga boleh dikustom mengikut kehendak pengguna.

Selain itu, Huawei turut menyertakan sebuah sokongan pemindahan data di antara peranti tanpa kabel komputer yang dikenali sebagai Huawei Share. Melalui ciri ini, anda boleh memindahkan semua data termasuk foto, video dan banyak lagi secara langsung dengan sangat mudah!

Untuk makluman, MateBook X Pro dijalankan dengan menggunakan sistem operasi Windows 10 serta dilengkapi dengan perisian standard dan khusus seperti One Note, Mail, Dolby Atmos System dan sebagainya.

Laptop masa depan? Yaa! Memang tidak dapat disangkal lagi, MateBook X Pro selayaknya digambarkan sebagai laptop masa depan yang penuh dengan inovasi dan teknologi baru membuatkan banyak mata terpegun apabila melihatnya.

Bagi yang berminat, anda boleh dapatkannya di kedai rasmi Huawei atas talian ataupun Lazada di mana ianya ditawarkan pada harga berikut:


HONOR Bakal Mengadakan Acara Secara Online Pada 24 Februari – Apa Agaknya Yang Bakal Berlaku?

HONOR bakal mengadakan sebuah acara secara atas talian khas pada 24 Februari ini. Ia berikutan pembatalan persidangan MWC 2020 yang sepatutnya berlangsung dari 24 – 27 Februari di Barcelona. Pengumuman itu dibuat menerusi Twitter rasmi HONOR.

Memetik maklumat diperoleh, acara ini akan disiarkan secara langsung menerusi semua platform media sosial utama termasuk Facebook, Twitter dan YouTube. Ini bakal menjadi acara global pertama HONOR dan ramai menjangkakan mereka bakal muncul dengan beberapa produk. Korang rasa apa ya? Kekal bersama eRing!


iPhone 11 Dengan Hanya RM11?! Promosi Celcom 11.11 Treats Memang Gila-Gila!

Celcome kalau buat promosi memang gila! Syok wooo! Mana taknya, Celcom kini hadir dengan tawaran luar biasa daripada pesaing lain menerusi promosi Celcom 11.11 Treats – di mana korang berpeluang miliki iPhone 11 dengan hanya RM11 sahaja! Menarik bukan? Ha, TEPOK! Tapi macam mana? Baca langkah mudah di bawah :

Selain itu, Celcom turut mengadakan flash sale istimewa untuk sejumlah smartphone terpilih – harga ditawarkan juga adalah serendah RM11 & menerusi Pelan Mobile Celcom! Promosi berlangsung dari jam 11 pagi – 2 petang setiap hari! Antaranya termasuklah Samsung Galaxy A50s, HUAWEI nova 5T, Vivo Y91C, realme C2 dan OPPO A5s.

Bagi yang berminat, promosi ini berlangsung bermula sekarang hingga 11 November 2019. Layari laman rasmi, Celcom untuk info lanjut dan kekal bersama eRing untuk lebih promosi menarik terkini!


Sarung Pelindung HUAWEI P30 & P30 Pro Tertiris – Dedah Reka Bentuk Kamera

Kecoh di media sosial selepas tersebarnya beberapa imej memaparkan rekaan sarung pelindung HUAWEI P30 dan P30 Pro yang mana menunjukkan peranti pintar tersebut masing-masing bakal mempunyai tiga dan empat kamera di belakang.

Memetik imej tersebar, sarung pelindung P30 Pro menunjukkan penyediaan empat kamera yang disusun secara vertikal (menegak) di sudut kiri pada bahagian belakang. Selain itu, sistem lampu flash juga kelihatan lebih besar. Untuk sarung pelindung P30 pula, ianya menunjukkan satu potongan tunggal secara vertikal bagi menempatkan sistem tri-kamera.

Sumber berkata lagi, kedua-dua peranti dijangka masih menggunakan skrin dengan saiz takuk yang kecil dan bukan rekaan lubang kecil seperti Huawei Nova 4 yang baru sahaja dilancarkan baru-baru ini.

Pun begitu, segala maklumat tertiris hanyalah ‘rumors’ sahaja dan masih tidak diketahui  mengenai kesahihannya. Apa-apapun sama-sama kita tunggu tuan empunya badan sendiri tampil ~


iQOO Memperkenalkan Rekaan iQOO 5 Edisi BMW!!

iQOO telah mengumumkan kerjasama dengan BMW M SMotorsport bagi musim 2020 Deutsche Tourenwagen Masters (DTM) dan kini mereka telah mendedahkan rekaan iQOO 5 versi BMW dalam satu poster di laman sesawang Weibo.

Rekaan peranti ini hadir dengan Kevlare di bahagian belakang dan hadir dengan sistem 3 kamera.

iQOO edisi BMW ini akan hadir dengan Pemproses Snapdragon 865 SoC dan dihadirkan dengan hadar segar semula 120Hz dan disertakan dengan pengecasan pantas 120W.


Samsung Menutup Kilang Pengeluaran Televisyen Di Seremban

Samsung mempunyai kilang pengeluaran di beberapa tempat sekitar Malaysia, salah satunya adalah di Seremban yang bertanggungjawab menghasilkan televisyen. Setelah beberapa tahun beroperasi, Samsung mengumumkan akan menutup operasi fasiliti tersebut menjelang bulan April 2016.

Langkah tersebut diambil Samsung bagi meningkatkan kadar efisyen kos dan operasi mereka secara global. Langkah penutupan operasi tersebut bakal menyebabkan 475 pekerja tempatan dan 145 pekerja asing hilang punca pendapatan, Samsung menyatakan mereka akan memberikan pakej pampasan yang setimpal kepada pekerja yang terbabit.


vivo X21 Diperkenalkan Secara Rasmi Di Malaysia – Ditawarkan Pada Harga RM2,299

Sebelum ini, vivo telah memperkenalkan vivo X21 untuk pasaran Singapura dengan tawaran harga RM2,200. Hari ini, bertempat di Bangsar vivo dengan rasminya melancarkan vivo X21 untuk pasaran tempatan dengan tawaran harga RM2,299 dan akan mula dijual pada 9 Jun 2018 di seluruh cawangan kedai rasmi vivo dan pengedar sah. vivo turut bekerjasama dengan telco Digi, di mana pembelian vivo X21 akan mendapat 60GB data selama setahun (5GB x 12 bulan bagi pelan pascabayar).

vivo X21 menjadi bualan hangat apabila menjadi di antara telefon terawal yang diperkenalkan hadir dengan sokongan cap jari dalam paparan (In-Display Fingerprint Scanning). Menampilkan paparan FullView dengan skrin ‘rongak’ bersaiz 6.28 inci FHD+, ianya diserikan dengan storan 128GB dan RAM 6GB, bateri berkapasiti 3200mAh serta dikuasakan cip pemproses Snapdragon 660.

Kamera utama vivo X21 hadir dengan lensa 12 Megapiksel + 5 Megapiksel, disokong oleh 1.28μm piksel yang boleh mempertingkatkan kejelasan gambar. Di samping itu, teknologi fokus yang cepat mampu menangkap setiap detik gambar dengan pantas.

Teknologi AI HDR pula turut disertakan dalam peranti ini, ia mampu mengesan intensiti cahaya di sekeliling anda untuk menghasilkan kualiti gambar yang bagus walaupun dalam keadaan gelap. Manakala kamera untuk swafoto pula beresolusi 12 Megapiksel.

Selain sokongan pengimbas cap jari pada paparan, vivo X21 juga hadir dengan teknologi pengecaman wajah AI yang mampu membuka telefon pintar ini dalam masa 0.1 saat sahaja. Sepertimana vivo V9, X21 turut hadir dengan ciri AI Game Mode yang mana akan diaktifkan sebaik pengguna membuka game, dalam masa sama akan menyekat sebarang mesej dan panggilan yang masuk. Ia bermakna pengguna masih menerima panggilan dan mesej, tetapi diletakkan sebagai notifikasi latar belakang.


Google Home : Pencabar Amazon Echo

Google tidak ketinggalan memperkenalkan home assistant ala-ala Amazon Echo yang berfungsi untuk membantu anda menguruskan tugasan di rumah. Peranti speaker dengan microphone aktif yang dikenali sebagai Google Home ini akan menggunakan teknologi Google’s Assistant bagi mengenal pasti arahan, soalan dan juga tugasan yang anda berikan kepadanya.

Peranti berbentuk silinder ini dicipta sebagai peranti universal yang boleh berhubung dengan peranti lain, terutamanya yang menggunakan ekosistem Google. Ia juga mengatasi kelemahan Amazon Echo yang kurang efisien apabila digunakan secara berkelompok, contohnya apabila anda menghubungkan dua Amazon Echo yang berada di bilik berasingan, arahan dan soalan yang anda berikan akan dijawab oleh kedua-dua peranti menjadikan tugasan yang diterima berganda. Google Home juga boleh berhubung dengan peranti Cast-compatible (peranti yang boleh digunakan dengan Chromecast).

Google I/O 2016 – Day 1 Track 2


Bawa Pulang Huawei nova 2 Lite Dengan Barangan Edisi Terhad!

Kunjungi booth Huawei di East Atrium, Mid Valley Megamall mulai hari ini sehingga 25 Mac 2018 dan anda berpeluang membawa pulang barangan edisi terhad dari Huawei.

Sejumlah 700 unit barangan boleh dimenangi, termasuk payung, botol kaca, U-rings dan banyak lagi. Untuk setiap pembelian telefon pintar nova 2i dan nova 2 lite, barangan edisi terhad beg perjalanan dan 8GB USB akan diberikan secara percuma (di bawah tema dan syarat).

Selain itu, pelanggan yang menghabiskan jumlah tertentu akan layak menyertai cabutan bertuah untuk mendapatkan barangan edisi terhad dari Huawei. Bagi pelanggan yang membelanjakan RM1,399 dan ke bawah, meraka mempunyai sekali peluang untuk memutar roda bertuah, manakala yang membelanjakan RM1,400 ke atas dapat memutar roda sebanyak dua kali.

Lebih-lebih lagi, peranti siri Huawei nova turut disediakan di roadshow kali ini. Yang berminat bolehlah berkunjung ke Mid Valley dan membawa pulang barangan menarik.


Gara-Gara masalah Teknikal – Yoodo Beri Data 2GB Secara Percuma!!!

Semalam pengguna Yodoo mengalami masalah telekomunikasi dan bagi menebus kembali masalah yang dihadapi semalam, pihak Yodoo memberikan data 2GB secara percuma.

Pengguna akan mendapat data 2GB ini pada hari ini dah ia boleh digunakan tamat tempoh pelan pengguna tersebut.

Semalam, pengguna perkhidmatan Yodoo tidak boleh melakukan panggilan serta internet dari jam 3 petang hingga 6 petang.


Pengguna Instagram Kini Boleh Sunting Gambar Yang Dihantar Menerusi Direct

Instagram merupakan aplikasi sosial yang sememangnya terkenal di Malaysia yang membolehkan pengguna berkongsi gambar dengan rakan-rakan.

Hari ini, Instagram hadir dengan fungsi baru untuk suntingan gambar yang dihantar menerusi Direct. Apa yang menarik, pengguna boleh sunting gambar yang dihantar, kemudian kongsikan semula kepada rakan-rakan dengan mudah.

Di antara fungsi suntingan yang tersedia adalah meletakkan pelekat, mengubah lakaran, menambah teks serta mengubah ukuran menggunakan mod suntingan yang sedia ada.

Selain itu, anda juga boleh menghadkan berapa kali rakan boleh melihat gambar atau video yang dihantar dengan memilih ‘One View’ ataupun ‘Allow Reply’. Jangan lupa kemas kini Instagram anda untuk menikmati fungsi menarik ini.


Bridge Data Centres Perluas Jejak di Malaysia Dengan Pusat Data Ketiga

SINGAPURA, 2 Februari 2021 /PRNewswire/ — Bridge Data Centres (Bridge) yang berpangkalan di Singapura, penyedia pusat data hiperskala dan borong serta neutral-pembawa di APAC, mengumumkan bahawa ia akan membina pusat data ketiganya di Malaysia,  dengan kapasiti IT berjumlah  16 megawatt (MW).

Kemudahan canggih ini, yang digelar MY03, terletak di kawasan Bukit Jalil, Kuala Lumpur dan dijadualkan siap untuk menyediakan perkhidmatan pada suku kedua tahun 2022.

En. Lim Dz Shing, Presiden Bridge, berkata, “Kami gembira kerana telah memulakan langkah  peluasan ini di Malaysia, yang menyaksikan pertambahan permintaan yang semakin pantas terhadap penyedia pusat data yang berkualiti dan boleh diskala lantaran transformasi digital dan penerimaan awan di seluruh negara. Pusat data baru  ini akan bergabung dengan dua lagi pusat data   sedia ada Bridge yang berhampirandan akan membentuk kluster pusat data hiperskala bagi menyediakan pelanggan kami dengan penyelesaian yang amat boleh diskala dan andal  melalui penjimatan kos yang berkesan.”

Dua pusat data sedia ada milik Bridge di kawasan Cyberjaya menyokong jumlah kapasiti IT sebanyak 20MW dan menyediakan perkhidmatan kepada pelanggan dalam pelbagai sektor industri termasuk institusi kewangan, syarikat teknologi, kerajaan serta  penyedia perkhidmatan awan (“cloud”) besar.

“Kami berasa amat bangga dengan komitmen Bridge Data Centres dan sokongan berterusan mereka di Malaysia kerana ia akan membantu mendorong kemajuan Malaysia untuk menjadi sebuah hab pusat data serantau dan mengukuhkan kedudukan negara ini sebagai Nadi Digital ASEAN. Memandangkan semakin banyak perniagaan di Malaysia telah mula memahami nilai data dan faedah yang dibawa olehnya kepada ekonomi tempatan, terutamanya dari segi penciptaan peluang pekerjaan dan peningkatan kemahiran tenaga kerja tempatan, MDEC akan terus memberi inspirasi kepada rakyat Malaysia yang mahir secara digital dan perniagaan berkuasa digital dalam perjalanan transformasi data mereka,” kata Ketua Pegawai Eksekutif MDEC, Pn. Surina Shukri.

Bridge ialah subsidiari Chindata Group, yang tersenarai  di Nasdaq pada September 2020.

Keywords: Computer/Electronics Electronic Commerce Corporate Expansion Data Analytics


Poco F2 Pro Kini Rasmi – Tampil Dengan Pemproses Snapdragon 865 & Dijual Pada Harga Bermula Dari RM2344

Satu lagi peranti yang boleh bikin korang tidak keruan telah pun dirasmikan iaitu Poco F2 Pro yang mana ia dijual pada harga bermula dari RM2344!

Peranti ini tampak berkuasa apabila ia disertakan dengan sejumlah ciri-ciri yang menakjubkan antaranya adalah saiz skrinnya iaitu 6.67″ AMOLED FHD+ dan dipadanakan dengan kadar segar semula 60Hz.

Dari aspek dalaman pula, peranti ini dihadirkan dengan pemproses Snapdragon 865 dan dipadankan dengan memori sehingga 8GB RAM LPDDR5 serta storan mencapai 256GB berasaskan UFS 3.1.

Kamera juga tidak mengecewakan apabila ia disertakan dengan disertakan dengan 64MP + 13MP + 5MP + 2MP bagi kamera belakang. Manakala bagi kamera hadapan pula, ia tampil dengan 20MP.

Berikut adalah harga jualan bagi peranti ini:


GoPro Seeker Backpack, Beg GoPro Yang Tahan Lasak

Masih ingat dengan kamera popular GoPro yang mampu membuat rakaman video sukan lasak? Walaupun menampilkan rekaan kecil, spesifikasi gah kerana mampu membuat rakaman video berkualiti tinggi. Kepada pemilik kamera GoPro, terbaru muncul sebuah GoPro Seeker Backpack yang direka khas untuk kegunaan seharian anda.

GoPro Seeker Backpack hadir dengan rekaan mirip seperti beg galas biasa, tetapi ia mempunyai tempat khas untuk anda meletakkan GoPro pada tali beg. Ia secara tidak langsung memudahkan membuat rakaman video ketika berjalan mahupun menunggang basikal.

Di bahagian dalamnya pula tersedia tempat simpanan khas untuk lima buah kamera GoPro bersama aksesori seperti bateri dan juga kad memori tambahan. Lebih menarik lagi, pada sebelah tepi GoPro Seeker Backpack tersedia sebuah monopod. Ditawarkan pada harga USD 169.99 (anggaran RM 679), rekaannya yang tahan lasak sangat sesuai untuk memastikan peralatan videografi yang di bawa dapat dilindungi.


Uber Memperkenalkan Sistem Penarafan Dalam Kemas Kini Terbaru

Sejak kebelakangan ini, Uber menghadapi pelbagai masalah termasuklah tabiat buruk yang dilakukan oleh pemandu Uber sendiri. Justeru itu, pembangun aplikasi pengangkutan awam ini telah mewujudkan sistem penarafan untuk pemandu Uber. Anda sebagai penumpang boleh meletakkan bintang kepada pemandu tersebut di laman utama dengan menggunakan ikon burger yang disediakan. Langkah ini akan memastikan setiap pemandu dapat memberikan perkhidmatan yang terbaik kepada setiap pelanggan.

Selain itu, Uber juga memperkenalkan fungsi UberPool iaitu pemandu akan dilindungi oleh penarafan rendah oleh penumpang mengikut faktor-faktor seperti jalan yang panjang dan kelakuan yang tidak senonoh, ini bagi memastikan pemandu Uber yang berhemah tidak disalah anggap. Langkah ini juga tidak akan menggangu prestasi dan penarafan kepada pemandu yang berkelakuan baik. Kemas kini terbaru ini sudah mula disebarkan di seluruh dunia.


Samsung Bakal Perkenalkan Galaxy A8s – Sokong Lensa Kamera Pada Skrin?!

Di akhir perbentangan Galaxy A6s dan A9s di China, pihak Samsung turut berkongsi gambar acah bagi Galaxy A8s yang akan hadir dengan rekaan terbaru tidak lama lagi.

Kita sedia maklum sehingga kini syarikat gergasi Korea Selatan ini masih tidak mahu mengeluarkan peranti dengan rekaan takuk seperti kebanyakan pengeluar-pengeluar lain. Oleh itu, untuk model yang akan datang ini ia akan menggunakan paparan skrin penuh dengan lensa kamera pada bahagian atas.

Namun begitu, masih belum diketahui sama ada lensa tersebut akan diletakkan di tengah-tengah atau di sudut skrin yang juga berfungsi sebagai sensor proximity dan ambient light. Menerusi teknologi ini, Samsung boleh dikatakan telah berjaya membuang takuk pada skrin yang mana segelintir pengguna tidak menyukainya.


Facebook Akan Memberitahu Jika Gambar Anda Diguna Pakai Oleh Pengguna Lain

Facebook baru-baru ini memperkenalkan beberapa ciri baru kepada penggunanya. Syarikat ini berpendapat pengenalan ini mungkin akan membantu pengguna untuk lebih berasa selamat di dalam media sosial terutamanya mengenai identiti.

Apa yang Facebook lakukan pada kali ini ialah pengguna seperti anda kini boleh mengetahui jika individu lain memuat naik gambar mengandungi wajah anda tanpa di-tag. Facebook juga mengatakan, anda juga akan diberi kawalan akses sama ada untuk di-tag, tinggal tanpa di-tag, atau terus berhubung dengan individu tersebut.

Selain daripada itu, pada masa akan datang Facebook juga akan menambah ciri baru di mana pengguna akan diberitahu jika gambar mereka digunakan pakai pada gambar profil akaun lain. Ciri ini juga dikatakan akan mengurangkan identiti palsu di laman Facebook.

Facebook akan memperkenalkan ciri-ciri ini kepada pengguna seluruh dunia kecuali Eropah dan Kanada atas sebab penawaran teknologi pengecaman wajah.


Peach Cloud & Blue Mist, Dua Warna Baru Siri Samsung Galaxy A (2017)

Samsung Malaysia telah mengumumkan dua warna baru untuk siri Samsung Galaxy A (2017). Warna Peach Cloud dan Blue Mist ini terdapat pada model Galaxy A5 (2017) dan juga Galaxy A7 (2017).

Siri Galaxy A (2017) menawarkan paparan AMOLED Full HD 5.7-inci (A7) dan 5.2 inci (A5) untuk hiburan tanpa henti. Kualiti Full HD pada paaran jenis AMOLED akan memberikan kualiti paparan terbaik untuk anda berhibur.

Kedua-dua model ini juga dikelaskan sebagai IP68 di mana ia kalis debu dan cecair. Jadi anda tidak perlu bimbang untuk membawa peranti ini ke mana sahaja anda pergi dan dalam apa jua aktiviti yang anda lakukan.

Galaxy A Series (2017) tidak kurang hebatnya dari segi optikal. Kamera hadapan dan belakang dilengkapi sensor 16MP dengan f/1.9 membolehkan anda menangkap gambar yang berkualiti dan masih mampu beroperasi dengan baik walaupun anda menangkap gambar di dalam kawasan yang gelap.

Dengan semua ciri-ciri ini dan banyak lagi, siri Galaxy A Series (2017) merupakan salah satu pilihan yang baik untuk anda dapatkan. Samsung Galaxy A7 (2017) dijual pada harga RM1,899, manakala Galaxy A5 (2017) pada harga RM1,699.


Weir Group memeterai pakatan strategik dengan Microland untuk melaksanakan program transformasi infrastruktur digital yang menyeluruh

BENGALURU, India, ATLANTA dan LONDON, 10 Disember 2020 /PRNewswire/ — Microland, sebuah syarikat transformasi digital global hari ini mengumumkan bahawa ia telah dipilih oleh The Weir Group (“Weir”), sebuah syarikat kejuruteraan global yang beribu pejabat di Glasgow, Scotland, sebagai rakan kongsi utama untuk menyokong pembangunan dan pelaksanaan rancangan digitalnya. Pada fasa pertama program strategik ini, Microland telah menyediakan kemudahan khusus 24 jam sehari untuk menyokong pengurusan infrastruktur Rangkaian LAN dan WAN, Pengkomputeran dan Keselamatan Siber global Weir.

“Kami sangat gembira kerana Weir Group telah memilih Microland sebagai rakan utama untuk menyokong visinya menjadi perniagaan kejuruteraan yang paling dikagumi dalam pasaran yang mereka ceburi. Microland telah menjadi peneraju dalam bidang ini selama lebih daripada tiga dekad dalam memberikan perkhidmatan yang stabil serta boleh dipercayai kepada pelanggan kami. Pengalaman yang luas ini, digandingkan dengan fokus kami terhadap ‘Making Digital Happen’, meletakkan kami pada kedudukan yang baik untuk menyokong Weir dengan keperluan transformasi IT mereka,” kata Ashish Mahadwar, Presiden, Microland.

The Weir Group PLC merupakan salah sebuah perniagaan kejuruteraan yang terkemuka di dunia. Dengan pusat penyelidikan dan kemudahan pembuatan di seluruh dunia, mereka membuat reka bentuk dan menghasilkan rangkaian penyelesaian canggih yang digunakan dalam keadaan yang mempunyai kehausan tinggi dan kesemua ini disokong oleh rangkaian perkhidmatan global yang tiada tandingannya.  Memikirkan kegentingan misi penyelesaian syarikat untuk para pelanggannya, adalah penting bagi Weir untuk memilih rakan kongsi yang tepat yang dapat menyokong keperluan transformasi digital mereka.

Mengulas tentang hubungan ini, Garry Fingland, Ketua Pegawai Maklumat, The Weir Group menyatakan, “Melihat kepada arus perubahan teknologi yang semakin pantas, adalah sangat penting untuk kami bekerjasama dengan rakan kongsi yang dapat menyokong serta mempercepatkan perjalanan kami ke arah transformasi IT. Kami kagum dengan komitmen Microland terhadap visi ‘Making Digital Happen’ dan kemampuan pelaksanaan mereka yang telah terbukti. Kepakaran teknologi dan kecemerlangan perkhidmatan mereka telah membantu kami merealisasikan kecekapan, keberkesanan dan keselamatan yang kukuh di seluruh infrastruktur teras kami, seterusnya menyediakan asas yang kami perlukan untuk melaksanakan transformasi digital sepenuhnya. Microland telah memenuhi komitmennya seperti yang dijangkakan pada fasa pertama program ini dengan mencatatkan rekod mendirikan pusat operasi digital dalam masa 45 hari dan melaksanakan peralihan dengan sangat lancar dan profesional.“

Sebagai perintis dalam transformasi Infrastruktur IT, Microland membolehkan perusahaan besar dan kecil, memanfaatkan Infrastruktur teknologi mereka untuk menjadi syarikat yang berdaya saing sejak 31 tahun yang lepas. Dalam suasana dunia yang terkesan dengan pandemik, Microland telah menyempurnakan kemampuannya dalam penyediaan teknologi digital agnostik baharu untuk memenuhi keperluan ‘norma baharu’. Dengan membawa kemampuan penyelesaian di seluruh AIOps, IIoT dan Automasi, Microland telah membantu beberapa pelanggannya untuk bertukar kepada perniagaan digital dengan mendorong transformasi dan penerapan teknologi generasi akan datang.

Karthikeyan Krishnan, Naib Presiden Kanan – EMEA, Microland menambah: ” Kami memperluas hubungan dengan Weir semasa pandemik COVID dan  disebabkan   pandemik ini mencetuskan keperluan untuk transformasi yang cepat, kami mengambil inisiatif sendiri dalam usaha untuk memenuhi permintaan tersebut. Memperkukuhkan hubungan Weir-Microland adalah penghargaan kepada kemampuan kami untuk penyediaan dalam masa yang sangat singkat. Ini dapat direalisasikan atas kepercayaan teras dan sistem nilai pemusatan Pelanggan Microland yang diamalkan oleh setiap warga Microland di seluruh pasukan.”

Penyampaian digital dan “Making Digital Happen” oleh Microland membolehkan teknologi melakukan lebih banyak dan kurang gangguan. Kami memudahkan pihak perusahaan untuk menggunakan infrastruktur NextGen Digital. Kami mengaktifkannya dengan menggunakan kepakaran kami di Pusat Awan dan Data, Rangkaian, Tempat Kerja Digital, Keselamatan Siber dan IoT Perindustrian—memastikan tahap kecemerlangan dapat diramalkan, boleh dipercayai dan stabil.

Dalam dunia yang terkesan dengan COVID, Microland akan memastikan digital diguna pakai oleh perniagaan dengan fokus utama pada perkhidmatan yang lebih relevan dengan pelanggan dan prospek kami berbanding sebelumnya. Diperbadankan pada tahun 1989 dan beribu pejabat di Bengaluru, India, Microland mempunyai lebih daripada 4,500 pakar digital di seluruh pejabat dan pusat penghantaran di Asia, Australia, Eropah, Timur Tengah dan Amerika Utara.

Sila baca lebih lanjut di sini: https://www.microland.com/

The Weir Group PLC telah ditubuhkan pada tahun 1871 dan merupakan sebuah perniagaan teknologi perlombongan premium yang bermatlamat untuk menjadikan operasi pelanggan lebih lestari dan cekap. The Group berada pada kedudukan yang ideal untuk memanfaatkan trend struktur yang menyokong permintaan jangka panjang terhadap teknologinya termasuk keperluan terhadap logam penting yang lebih banyak bagi menyokong perubahan demografi serta elektrifikasi kuasa dan pengangkutan. Teknologi Weir yang canggih membolehkan sumber kritikal ini dihasilkan dengan menggunakan tenaga, air dan sisa yang kurang – mengurangkan jumlah kos pemilikan pelanggan. The Group mempunyai kira-kira 13,000 orang pekerja di lebih 50 buah negara dan telah disenaraikan di Bursa Saham London sejak tahun 1946.

Keywords: Computer Networks Computer/Electronics High Tech Security Mining Mining/Metals Telecommunications Contracts Data Analytics


Penilaian Penggabungan dan Pengambilalihan (M&A) melonjak pada separuh kedua tahun 2020 walaupun COVID-19 memberi kesan kepada ekonomi, menurut PwC

– Jumlah urus niaga meningkat sebanyak 18% dan nilai urus niaga meningkat 94% pada separuh kedua tahun 2020

– Urus niaga mega berganda pada separuh kedua tahun tersebut

– Subsektor teknologi dan telekom menyaksikan pertumbuhan tertinggi disebabkan peningkatan permintaan terhadap aset digital

– Syarikat pemerolehan tujuan khas (SPAC) telah mengumpul modal kira-kira $70 bilion

LONDON, 19 Januari 2021 /PRNewswire/ — Penilaian M&A sedang melonjak yang menyaksikan penilaian yang tinggi dan persaingan sengit bagi kebanyakan aset berasaskan digital atau teknologi yang memacu aktiviti urus niaga global, menurut analisis Global M&A Industry Trends terkini dari PWC.

Analisis ini menilai aktiviti urus niaga global selama enam bulan terakhir pada tahun 2020 dan menggabungkan pandangan daripada pakar urus niaga industri PwC untuk mengenal pasti trend utama yang memacu aktiviti M&A dan jangkaan pelaburan menarik pada tahun 2021.

Walaupun wujudnya ketidakpastian yang disebabkan oleh pandemik COVID-19, aktiviti M&A menunjukkan lonjakan pada separuh kedua tahun 2020.

“COVID-19 memberi gambaran masa depan yang luar biasa terhadap syarikat dan ramai yang tidak suka dengan apa yang dilihat oleh mereka. Pemecutan dalam pendigitalan dan transformasi perniagaan mereka serta-merta menjadi keutamaan dan M&A merupakan cara terpantas untuk merealisasikan hal ini — bagi mewujudkan landskap yang sangat kompetitif untuk urus niaga terbaik,” kata Brian Levy, Ketua Urus Niaga Industri Global PwC, Rakan Kongsi, PwC AS.

Maklumat utama tentang aktiviti urus niaga pada separuh kedua tahun 2020 merangkumi:

COVID-19 mempercepatkan aktiviti urus niaga untuk aset digital dan teknologi dalam pasaran yang sangat kompetitif

Permintaan aset telah menyebabkan penilaian tinggi dan persaingan sengit yang didorong oleh

faktor makroekonomi. Faktor ini merangkumi kadar faedah yang rendah, keinginan untuk memperoleh perniagaan inovatif, didayakan digital atau teknologi dan modal yang tersedia dengan banyaknya daripada kedua-dua korporat (lebih $7.6 trilion dalam sekuriti tunai dan boleh dipasarkan) serta pembeli ekuiti swasta ($1.7 trilion).

Sebagai perbandingan, aset dalam sektor yang paling terkesan dengan pandemik seperti pembuatan perindustrian atau yang berasaskan faktor-faktor seperti transformasi kepada pelepasan karbon sifar bersih sedang mewujudkan perubahan struktur yang perlu ditangani oleh syarikat. Sekiranya kedayamajuan masa depan model perniagaan syarikat tercabar, ia mungkin mencari peluang dalam kalangan M&A yang tertekan atau penyusunan semula untuk memelihara nilai.

Pembuat urus niaga memperluaskan penilaian penciptaan nilai kepada sumber bukan tradisional

Penciptaan nilai sumber bukan tradisional seperti kesan faktor alam sekitar, sosial dan tadbir urus (ESG) semakin dipertimbangkan oleh pembuat urus niaga dan menjadi faktor kepada pembuatan keputusan strategik dan usaha wajar, kerana mereka memberi tumpuan kepada usaha melindungi dan memaksimumkan pulangan daripada penilaian tinggi dan permintaan yang sangat tinggi.

“Dengan keadaan modal yang banyak di luar sana, syarikat yang bagus menghasilkan gandaan tinggi dan memperolehnya. Jika ini berterusan – dan saya percaya hal ini akan berlaku – keperluan untuk menggandakan penciptaan nilai pada masa kini adalah lebih relevan untuk M&A yang berjaya,” kata Malcolm Lloyd, Ketua Urus Niaga Global, Rakan Kongsi, PwC Sepanyol.

Kesan pasaran IPO yang sangat popular terhadap M&A

Enam bulan yang terakhir telah menyaksikan pemanfaatan bersungguh-sungguh oleh syarikat pemerolehan tujuan khas (SPAC) untuk menggabungkan modal pelabur bagi peluang pemerolehan dalam pasaran IPO yang amat aktif. Pada tahun 2020, SPAC telah mengumpul modal kira-kira $70 bilion yang menyumbang kepada lebih separuh daripada kesemua IPO AS. Firma ekuiti swasta telah menjadi pemain utama dalam peningkatan SPAC baru-baru ini, yang menjadi sumber alternatif modal yang berguna kepada mereka. Lebih banyak aktiviti SPAC dijangka berlaku pada tahun 2021, terutamanya yang melibatkan aset seperti infrastruktur pengecasan kenderaan elektrik, penyimpanan kuasa dan teknologi penjagaan kesihatan.

Baca Global M&A Industry Trends PwC untuk maklumat lebih lanjut pada tahun 2020 dan 2021..

Global M&A Industry Trends PwC ialah analisis aktiviti urus niaga global yang dikendalikan dua kali setahun dalam lima industri yang merangkumi — pasaran pengguna (CM), teknologi, media dan telekomunikasi (TMT), industri kesihatan (HI), tenaga, utiliti dan sumber (EU&R) serta pembuatan perindustrian dan automotif (IM&A).

Di PwC, kami beriltizam untuk membina kepercayaan masyarakat dan menyelesaikan masalah penting. Kami merupakan sebuah rangkaian firma di 157 buah negara dengan lebih 276,000 kakitangan yang komited untuk memberi perkhidmatan jaminan, nasihat dan percukaian yang berkualiti. Ketahui lebih lanjut dan beritahu kami tentang perkara penting kepada anda dengan melayari kami di www.pwc.com.

PwC merujuk kepada rangkaian PwC dan/atau satu atau lebih ahli firmanya, masing-masing ialah entiti berasingan dari sudut undang-undang. Sila layari www.pwc.com/structure untuk maklumat lanjut.

© 2021 PwC. Hak Cipta Terpelihara.

Keywords: Banking/Financial Service Computer/Electronics Publishing/Information Service Accounting news, issues Survey, Polls & Research Financial Technology


Reviu Eksklusif: Xiaomi Mi 9 Menepati Ciri-Ciri Flagship 2019!!! Berbaloi Dimiliki???

Peranti yang kian mendapat tempat di hati peminat peranti pintar, Xiaomi kini telah melancarkan 1 lagi peranti terbaharu iaitu Xiaomi Mi 9 yang merupakan peranti flagsip bagi jenama ini. Dijual pada harga RM1999 bagi edisi 6GB + 128GB. pastinya akan menarik minat pengguna untuk membelinya kerana ia pastinya menepati ciri-ciri yang perlu ada pada peranti flagship bagi tahun 2019.

Dari aspek luaran peranti ini pastinya tidak mengecewakan. Disertakan bahagian kaca di bahagian belakang dan tidak disertakan pengecaman cap jari di bahagian belakang menjadikannya lebih eksklusif. Warna yang turut tersedia juga adalah sangat cantik iaitu Piano Black (Seperti dalam gambar), Ocean Blue dan Lavender Violet.

Sedikit kebimbangan apabila kamera belakang peranti ini kelihatan terlalu timbul sehingga menyebabkan ia membuatkan peranti ini kelihatan sedikit pelik jika dilihat dari tepi dan ketika ia diletakkan di permukaan yang rata. Namun ia hanya kegusaran yang kecil sahaja kerana apabila anda menggunakan casing ia sudah tidak kelihatan.

Spesifikasi telefon ini pastinya menepati kriteria flagship pada 2019. disertakan dengan pemproses terbaharu SnapDragon 855 pastinya akan melancarkan lagi penggunaan peranti anda.

Peranti ini turut disokong oleh GPU Adreno 640 yang menjanjikan grafik yang menarik untuk pengguna. Ia turut disokong oleh kapasiti memori yang besar iaitu 6GB RAM dan 128GB ROM pasti membuatkan masalah tidak cukup ruang pada peranti anda dapat diselesaikan.

6.39 inci Samsung AMOLED Full Screen Display FHD+( 2340 x 1080)

3300mAh, Pengecasan pantas (27W), Pengecasan tanpa wayar (20W)

Kamera Utama
48MP (f/1.75) + 16MP (f/2.2) + 12MP(f/2.2)

Piaono Black, Ocean Blue dan Lavender Violet

Xiaomi Mi 9 ini pastinya direka dengan sentuhan moden. Berbeza dengan Mi 8, peranti Mi 9 ini direka dengan notch yang lebih kecil dan ini memberikan paparan yang lebih luas kepada pengguna.

Dari segi paparan, telefon ini dihadirkan dengan 6.39 inci Samsung AMOLED Full Screen Display dengan FHD+( 2340 x 1080). Pengalaman menonton anda akan menjadi lebih asyik. Anda mungkin terleka ketika menonton menerusi peranti ini. Skrin peranti ini juga dilindungi oleh Corning Gorilla 6 yang menjadikan skrin anda lebih selamat.

Peranti ini dihadirkan dengan 48MP (f/1.75) + 16MP (f/2.2) + 12MP(f/2.2) yang menjanjikan hasil gambar yang menakjubkan. Dengan spesifikasi kamera ini pastinya mampu mengambil gambar di dalam gelap dengan sangat baik.

Dengan spesifikasi kamera yang menakjubkan, kamera ini mampu merakam gambar dengan sangat baik khususnya jika menggunakan telefoto dan wide angle. Lebih banyak perincian pemandangan dapat dirakam dan visual adalam lebih luas.

Bagi gambar close up juga adalah sangat baik. Anda boleh melihat perincian pada subjek dengan jelas.

Gambar ketika menggunakan night mode bagi Mi 9 ini juga adalah sangat baik. Anda boleh merakam lebih banyak perincian pada waktu malam.

Anda juga boleh menggunakan google lens untuk mengetahui tentang sesuatu item dengan hanya menggunakan kamera peranti ini.

Dengan kamera hadapan yang tersedia dengan 20MP, perincian yang dirakam juga adalah sangat baik. Bokeh yang dihasilkan juga adalah sangat baik yang mana ia sangat kemas dan lebih natural.

Begitu juga ketika merakam gambar swafoto pada waktu malam. Ia juga dilihat sangat baik dan kemas.

Sungguhpun ia bukanlah peranti yang memberi fokus kepada permainan mudah alih, namun prestasinya ketika melaksanakan tugasan ini tidak dapat disangkal lagi, berada dalam keadaan yang sangat baik. Dengan disertakan dengan Adreno 640 dan Game Turbo serta paparan yang mempersona pastinya menjadikan pengalaman bermain game anda lebih seronok.

Cuma sedikit kebimbangan apabila ia tidak disokong oleh keupayaan speaker yang mampu memberi keterujaan audio kepada pengguna ketika bermain permainan mudah alih seperti PUBG dan Mobile Legend.

Ini antara yang menjadi keunikan bagi peranti ini. Menerusi ciri ini, ia membolehkan peranti ini menggunakan aplikasi yang dinamakan Mi Remote yang mana ia boleh menjadikan Mi 9 sebagai remote untuk mengawal peranti-peranti lain seperti televisyen, penghawa dingin, kipas, pemain DVD dan sebagainya.

Pada Mi 9 telah ditambah 1 lagi butang di bahagian kiri yang mana ia berfungsi untuk menggunakan Google Assistance. Anda boleh menggunakan Google assistance dengan hanya menekan butang ini walaupun peranti anda telah di lock.

Kadang kala anda mempunyai beberapa akaun dalam media sosial dan anda memerlukan ia di log masuk pada peranti ini tanpa perlu log out mana-mana akaun. Menerusi Dual Apps, anda boleh menjadikan pendua bagi mana-mana aplikasi di dalam peranti ini. Contohnya jika anda mempunyai 2 akaun Facebook, anda tidak perlu lagi log keluar akaun tersebut, anda hanya perlu log masuk 1 lagi akaun anda ke dalam aplikasi yang telah di ‘duplicate’.

Menerusi peranti ini anda boleh menggunakan split screen sekiranya anda ingin membuka 2 aplikasi dalam 1 masa. Ia membolehkan anda melakukan 2 kerja dalam 1 masa. Tiada sebarang lag ketika menggunakan Split Screen ini. Cara tetapan mudah sahaja:

Kami telah menjalankan ujian ke atas peranti ini dan hasil daripada ujian ini tidak mengecewakan. Peranti ini dilihat dapat bersaing dengan peranti-peranti yang berada di pasaran pada ketika ini.

Seperti yang diketahui, peranti ini disertakan dengan 3300mAh. Walaupun kapasiti bateri ini dilihat lebih kecil berbanding dengan model terdahulu seperti Mi 8, namun ia dibantu oleh pengecasan pantas (27W), Pengecasan tanpa wayar (20W) yang mana mampu di cas dengan sangat pantas.

Kami telah melakukan ujian pengecasan ke atas peranti ini. Kami mula mengecas peranti ini ketika bateri berada pada 21% iaitu pada jam 7.08 malam . Pada jam 8.16 malam bateri sudah mencapai 100%. Masa yang diambil hanyalah 1 jam 8 minit.

Secara keseluruhan, peranti ini adalah baik khususnya ia merupakan peranti Flagship pada harga mampu milik. Kemasan rekaan dan spesifikasi yang tinggi membuatkan ia peranti yang berbaloi untuk dimiliki. Dengan kamera yang terbaik sama ada merakam pada waktu siang ataupun malam membuatkan peranti ini perlu dimiliki.


Touch ‘N Go eWallet Tawarkan Diskaun Sebanyak 35% Di Legoland® Malaysia Resort

Nikmati nilai terhebat di Touch ‘N Go eWallet semasa kunjungan ke Legoland Malaysia, dengan diskaun sebanyak 35% musim cuti ini!

Dengan kerjasama baru ini, Touch ‘n Go eWallet boleh digunakan untuk membeli hampir apa saja dari taman tema berkenaan, seperti tiket masuk, makanan dan minuman, serta barangan cenderamata.

Untuk raikan kerjasama ini, semua pelanggan akan dapat menikmati promosi yang berikut sehingga 31 December 2019:

Untuk dapatkan maklumat lanjut promosi ini, sila layari TNG atau Legoland.

Muat turun aplikasi Touch n Go eWallet menerusi : Android | iOS


Dapatkan Telefon Pintar Swafoto Terhebat vivo Secara Percuma Atau Serendah RM1

Kini anda boleh mendapatkan telefon pintar vivo V5s dan Y55s dengan harga serendah RM1 atau Percuma dengan melanggan pakej bundel dari Digi atau Maxis. Harga yang disyorkan untuk peranti vivo V5s adalah RM1,299 manakala vivo Y55s pula pada harga RM799.

Digi menawarkan vivo V5s dan Y55s dengan pelan pascabayar sama ada 78/108/138 melalui pembayaran mudah 0% atau mengikut kontrak yang ditetapkan.

Sementara itu, Maxis juga menawarkan pelan MaxisOne 158 dan 188 kepada pelanggan yang mahukan telefon pintar vivo V5s pada harga RM1 sahaja.

Manakala untuk peranti vivo Y55s akan diberikan secara percuma jika pelanggan berminat untuk membawa pulang dengan kontrak pelan 128/158/188 di Maxis.

Telefon pintar vivo V5s menfokuskan penggunaan kamera yang mengutamakan kamera hadapan, fungsi Selfie Softlight memberikan anda rakaman gambar seperti berada di studio fotografi profesional. Di samping itu, kapasiti storan boleh ditambah dengan sokongan kad microSD sehingga 256GB.

Anda juga boleh mendapatkan vivo V5s dalam pilihan warna baru Rose Gold yang dilancarkan tempoh hari.


OPPO Sahkan Pelancaran F1s Di Malaysia Pada Ogos Ini

Sebelum ini eRing sudahpun berkongsi teaser yang telah dikongsikan oleh OPPO berhubung model terbarunya iaitu F1s di laman sosial Twitter dan juga Facebook mereka. Nampaknya tidak sampai seminggu teaser itu didedahkan kepada umum, OPPO nampaknya telah mengesahkan kemunculan siri “Selfie Expert” generasi terbarunya itu di pasaran tempatan pada Ogos tahun ini. Bahkan media di India juga telah disahkan turut menerima jemputan ke majlis pelancaran OPPO F1s pada 3 Ogos nanti.

Walau OPPO masih lagi merahsiakan sokongan spesifikasi model F1s ini, ada sumber yang telah memberitahu bahawa ia bakal menampilkan sokongan lensa depan beresolusi 16 Megapiksel untuk memastikan kualiti selfie terbaik. OPPO F1s juga turut dilengkapi dengan pengimbas cap jari yang ditempatkan pada butang ‘Home’ dengan kepantasan imbasan mencecah sehingga 0.22 saat.

Berdasarkan kepada perkongsian teaser yang dikongsikan oleh OPPO, penggunaan slogan “What makes you even more beautiful?” mungkin memberi petunjuk awal akan kemunculan mod atau filter baharu yang akan diperkenalkan pada model F1s ini.


Jadi Orang Terawal Memiliki Samsung Galaxy Note7

Selepas 11steet membuka tempahan lebih awal dari jangkaan, Samsung juga memberitahu berita gembira apabila menawarkan pra-tempahan Samsung Galaxy Note7 pada 8 Ogos 2016 bermula pukul 10 pagi.

Samsung turut mengadakan beberapa promosi hebat, di mana 4000 unit pertama yang ditempah akan mendapat diskaun sebanyak 10%. Selain daripada itu, pengguna juga akan menerima sebuah powerbank berkapasiti 10,2000mAh dengan sokongan USB Type-C serta Wireless Charging Stand dan kesemua ganjaran pra-tempahan ini bernilai RM957.

Kepada yang berminat untuk membuat pra-tempahan melalui Samsung perlu membayar wang pendahuluan sebanyak RM 300 dan selebihnya apabila mengambil smartphone. Jadilah salah seorang daripada pemilik 4000 unit Galaxy Note7 sekarang juga!


Pra-Tempahan Huawei nova 3 – Dapatkan Baucer Tunai RM100 Khas 300 Pelanggan Pertama

Setelah Huawei nova 3i mendapat sambutan hebat dari seluruh negara, akhirnya model setanding flagship iaitu nova 3 juga telah membuka pra-tempahan di laman e-dagang Lazada.

Bagi sesiapa yang berminat peranti empat kamera AI ini, boleh mendapat baucer tunai bernilai RM100 sekiranya anda salah seorang pelanggan daripada 300 pelanggan pertama yang membuat pra-tempahan untuk nova 3.

Huawei nova 3 akan berada di pasaran Malaysia mulai 17 Ogos nanti, dengan tawaran harga runcit RM1,899.


Nokia Lancar WiFi Mesh Router Baharu Iaitu  Nokia Beacon 1 – Beri Capaian Sehingga 4500kps

Nokia yang merupakan jenama terkemuka kini telah melancarkan jaringan penghala WiFi (mesh router) dikenali sebagai Beacon 1. Menariknya keupayaannya sama seperti Beacon 3 tetapi pada harga yang lebih mampu milik.

Peranti ini dihadirkan dengan 3 unit yang mana ketiga-tiga disokong oleh 802.11 k/v Dual-Band WiFi dan kejaluan AC1200. Ia turut dihadirkan dengan port 2-Gigabit Ethernet (LAN). Ia turut menyediakan 2 sambungan 2.4GHz dan 5.0GHz.

Menariknya, setiap Beacon 1 mampu memberikan liputan sehingga kira-kira 140 meter persegi (1500 kaki persegi). Ia turut mampu diperluas sehingga mencapai 420 meter persegi (4500 kaki persegi) apabila ketiga-tiga Beacon 1 itu disambungkan. Jadi anda boleh meletaknya di bahagian yang berbeza dirumah.

Anda boleh mengawal penghala ini menerusi telefon pintar anda bagi menukar nama pengguna, kata laluan, dan sebagainya. Menerusi aplikasi ini juga, ia akan memberi cadangan lokasi yang sesuai untuk meletakkan Beacon 1 ini.

Nokia Beacon 1 Mesh WiFi Router dijual pada harga $129 (kira-kira RM534) untuk seunit. Manakala sekiranya anda membeli pakej-pakej 3 unit, ia dijual pada harga $299 (kira-kira RM1238).


Tawaran Menarik “Promosi Raya Acer” – Nikmati Keceriaan Bersama Acer

Sempena sambutan Hari Raya, Acer Malaysia telah mengumumkan “Promosi Raya Acer” dengan potongan sehingga 10% pada produk terpilih Acer, bermula 8 Jun hingga 24 Jun 2018. Pada masa yang sama, rebat tunai 5% juga ditawarkan kepada pelanggan yang membeli mana-mana peranti Acer AMD dari pengedar sah Acer, termasuk Aspire 3, Nitro 5 dan Swift 3.

Penebusan rebat tunai 5% ini sangat mudah sahaja, setelah membeli produk Acer, anda dikehendaki log masuk ke https://goo.gl/wnqyfi untuk menghantar butiran pembelian. Setelah pengesahan, pembayaran balik akan dimasukkan ke akaun bank anda. Kempen ini berlangsung sepanjang bulan Jun ini, dan pelanggan boleh membuat tebusan sehingga 6 Julai 2018. Terma dan syarat.

Selain itu, Acer juga memberi ganjaran kepada pelanggan dengan pelbagai hadiah percuma dalam kempen yang sedang berlangsung sehingga 30 Jun 2018. Hadiah percuma seperti baucher membeli-belah, perisian Office 365 (Personal), 1TB hardisk, jersey bola sepak dan kerusi permainan TT eSports Predator. Penebusan hadiah boleh dilakukan secara dalam talian dan luar talian di lokasi tertentu.

Maklumat lanjut, boleh semak FB Acer.


Samsung Galaxy Z Fold2 dan Galaxy Z Flip Harga pelarasan: RM6999 dan RM3999!

Berminat untuk membeli telefon Samsung skrin boleh lipat? Ada sesuatu yang menarik untuk anda apabila kedua-dua harga skrin lipat, Galaxy Z Fold2, dan Galaxy Z Flip akan diselaraskan, Galaxy Z Fold2 Harga baru adalah RM6999 (harga asal RM7999) dan Harga baru Galaxy Z Flip adalah RM3999.

Untuk maklumat lanjut mengenai Galaxy Z Fold2 dan Galaxy Z Flip, anda boleh menyemak laman web rasmi.


ZTE Memfailkan Paten Lubang Kamera Lebih Tersembunyi Pada Skrin – Lebih Menarik Daripada Jenama Lain?!

Sebelum ini Samsung dan HUAWEI nova 4 telahpun menggunakan rekaan Infinity-O pada kamera hadapan peranti mereka, kini ZTE yang tidak asing dalam arena peranti pintar turut memaparkan paten baharu mereka yang lebih menawan.

Paten yang difailkan kepada World Intellectual Property Organization (WIPO) pada bulan April yang lalu menunjukkan rekaan lubang kamera yang sangat kecil pada skrin, dan terkini paten ini telah diluluskan.

Apa yang lebih menarik dan unik adalah kedudukan lubang kamera bukan sahaja kecil, malah telah ditempatkan pada bar status. Unbelievable kan?!

Selain itu, paten ini akan menyokong teknologi “Sound on Display” bagi menggantikan ketiadaan lubang earpiece. Ini bermakna speaker/mic akan diletakkan di bahagian bawah skrin menjadikan penampilan peranti yang menggunakan rekaan ini tampil lebih menarik.


Celcom Blue Cube Tampil Dengan Wajah Baru – Lebih Moden & Selesa

Celcom Axiata Berhad hari ini telah memperkenalkan wajah dan suasana baru bagi semua Celcom Blue Cube di Malaysia dalam usahanya untuk menyediakan pengalaman lebih hebat kepada para pelanggan.

Celcom Blue Cube Taman Segar, Cheras merupakan kedai pertama yang tampil berwajah baru. Tujuan utama imej tersebut diperkenalkan adalah untuk memberi lebih keselesaan kepada pelanggan dengan gabungan inovasi terkini serta suasana industri yang lebih moden.

Celcom juga merupakan telco pertama di Malaysia yang memperkenalkan ciri-ciri terkini seperti cetakkan 3D, di mana pelanggan boleh mencuba teknologi yang terkini dan menarik. Manakala anak-anak boleh bermain permainan menarik yang disediakan sementara menunggu ibu bapa menyelesaikan urusan.

Reka bentuk terbaru ini akan diperkenalkan di 61 buah cawangan Blue Cube di seluruh negara pada tahun 2018. Ia bagi memastikan pengalaman hebat dan unik ini dapat dirasai oleh semua pelanggan Celcom.

Selain itu, Celcom juga akan memindahkan beberapa kedai mereka ke kawasan yang lebih komersial untuk kemudahan pengguna mengunjunginya.


UiTM Cadang Guna Skrin Hijau Bagi Majlis Kovokesyen?

Ekoran daripada COVID-19 yang melanda negara kita, pelbagai perkara tidak boleh dilakukan bagi menjaga penjarakkan sosial termasuklah kovokesyen. PAsti suatu yang menyedihkan, belajar selamat 3 tahun namun tidak dapat meraikan pada majlis kovokesyen.

Namun, UiTM telah mencadangkan satu langkah yang dilihat baik iaitu menggunakan skrin hijua bgi merakam penyerahan skrol ketika kovokesyen.

Graduan perlu membuat temu janji dan pergi ke kolej bagi menrakam gambar menggunakan latar hijau. Ia kemudian akan di edit bagi menampakkan ia seakan sedang menerima skrol dari Cancelor.

Kedia graduan boleh mengambil gambar bersama dengan keluarga.


Skor OPPO Reno6 Pro+ Mungkin Terdedah Di GeekBench 4??!

Oppo telah mengumumkan bahawa generasi baru Reno6 siri telefon bimbit akan dikeluarkan pada pukul 8 malam pada 27 Mei.

Sebelum dilancarkan, model telefon bimbit Penm00 ini telah muncul di laman web Benchmark GeekBench dan menyediakan beberapa konfigurasi utama.

Dilaporkan bahawa mesin dilengkapi dengan Qualcomm Snapdragon 870, quad-core 1.80GHz + tiga teras 2.42 GHz + super besar teras 3.19 GHz, Geekbench 5.3.2 diukur Teras tunggal 1010 mata, 3115 mata bagi Multi Core Score yg mna menjalankan sistem Android 11.

Di samping itu, Geekbench 4.4.0 mengukur satu teras 4673 mata, dan teras 12519 mata.

Berkemungkinan, skrin OPPO Reno6 menggunakan 6.55 “2400 * 1080p resolusi OLED skrin, menyokong kadar penyegaran 90Hz, menggunakan reka bentuk permukaan sudut kiri atas, bateri terbina dalam 4500mAh, sokongan Caj cepat 65W, berat 7.6mm / 7.99 mm.

Sejauh manakah kebenaranya perlu kita nantikan ketika ia dilancarkan kelak.


“Project Valerie” Dicuri Semasa CES 2017

Masih ingar berita kami mengenai projek komputer riba yang gila dari Razer? Nampaknya dua prototaip “Project Valerie” telah dicuri dari kawasan pameran Razer di CES 2017.

CEO Razer, Min-Liang Tan mengambil serius perkara tersebut dan sudah pun menghubungi pihak berkuasa dan bekerjasama dengan pihak pengurusan acara CES 2017 bagi mengenal pasti penjenayah yang bertanggungjawab di atas kejadian tersebut. Menurutnya, Razer akan menghadiahkan USD 25,000 (RM 111,875) kepada mana-mana individu yang tampil memberikan maklumat sehingga tertangkapnya penjenayah tersebut.


CES 2019: HONOR View20 Terima 11 Anugerah

HONOR yang merupakan antara syarikat peneraju telefon pintar pada ketika ini telah memenangi beberapa anugerah pada CES 2019 bagi telefon pintarnya yang terbaharu iaitu HONOR View20.

Terdapat 11 anugerah yang dimenangi oleh telefon ini antaranya Android Central’s “Best of CES 2019” award, Android Headlines’ “Best of CES 2019” award, Gadget Match’s “Best of CES 2019” award, Gear Diary’s “Best of CES 2019” award, GeekSpin’s “Best of CES 2019” award, dan Mashable’s “Best Tech of CES 2019” award.

Selain itu, telefon HONOR View20 ni juga turut memenangi T3’s “Best Smartphone of CES 2019” award, Tech Advisor’s “Best in Show 2019” award , TechRadar’s “CES Top Pick 2019” award, Trusted Reviews’ “Best of CES 2019” award dan Ubergizmo’s “Best of CES 2019” award.

Spesifikasi telefon ini pastinya tidak dapat disangkal lagi dengan rekaan yang futuristik disertakan dengan 48MP bagi kamera belakang dengan AI Ultra Clarity, paparan All-View, kamera 3D TOF dan 7nm Kirin 980 AI chipset dengan dwi NPU. Turut disertakan dengan GPU Turbo 2.0 dengan kapasiti bateri 4,000 mAh dan supercharge.

Nantikan kerana telefon ini bakal dilancarkan secara rasmi pada 22 Januari 2019 di Paris.


Garmin Lancar Vivofit 4 Dengan Ketahanan Bateri Selama Setahun Tanpa Perlu Dicas

Garmin International Inc. hari ini telah melancarkan peranti boleh pakai terbaru keluarannya dengan kemunculan model vivofit 4. Berbeza dengan peranti yang menyokong fungsi pengesan aktiviti kecergasan yang lain, vivofit 4 berupaya dipakai pada setiap hari tanpa perlu dicas kerana ia mampu bertahan sehingga satu tahun.

Walaupun dilengkapi dengan paparan skrin berwarna, pengguna vivofit 4 tidak perlu khuatir akan kehabisan bateri memandangkan ia tidak menggunakan bateri yang boleh dicas semula seperti kebanyakan peranti lain. Sebaliknya ia tampil dengan sokongan bateri jam (coin cell battery) yang tidak perlu dicas, sebaliknya perlu digantikan dengan bateri yang baru apabila mencapai jangka hayatnya.

vivofit 4 dijual pada harga USD79.99 (kira-kira RM322) melalui laman Amazon.com dalam tiga pilihan warna iaitu White (S/M), Limegreen Speckled (S/M) dan juga Black (S/M/L). Selain itu, ia turut menawarkan pelbagai pilihan aksesori tali jam yang lebih menarik pada harga antara USD19.99 hingga USD29.99 setiap satu.


Maklumat Tertiris Mengenai HONOR 50 Pro!! – Bakal Hadir Dengan Lensa 108MP??

Siri HONOR 50 bakal tiba tidak lama lagi dan menurut laporan dapripada GSMArena, berkemungkinan HONOR 50 Pro bakal hadir dengan lensa yang besar iaitu 108MP!!

Bagi lensa lain pula, masih belum diketahui lagi maklumat mengenainya. Walaubagaimanapun ia bakal dilancarkan pada 16 Jun ini.

Jadi, teruskan bersama kami bagi mengetahui maklumat lanjut mengenai peranti ini.


Luar Biasa, Huawei Persembahkan Suara Aurora Melalui Teknologi AI Mate 20 Pro

Suara lampu kutub utara atau dikenali sebagai Aurora sememangnya sudah lama menjadi misteri. Bahkan, bunyi Aurora juga dianggap mustahil. Jadi, bolehkah anda menangkap bunyi cahaya?

Bersempena meraikan pelancaran Huawei Mate 20 Pro, sebuah persembahan unik keupayaan AI iaitu Symphony Sound of Light telah diadakan di Brahms Hall Musikverein di Vienna, Austria baru-baru ini.

Symphony Sounds of Lights menghubungkan teknologi dan kesenian bagi mengubah salah satu fenomena semula jadi yang paling indah di dunia menjadi sesuatu yang benar-benar luar biasa iaitu membawakan bunyi ‘lampu’ kutub utara (aurora).

Beberapa bulan sebelum ini , projek Sound of Light telah menguji had bagaimana teknologi AI dapat diajar bagi membaca imej sekaligus menghasilkan potongan bunyi baru yang sangat luar biasa.

Menggunakan foto yang diambil oleh Kjetil Skogli di Norway, teknologi AI pada Mate 20 Pro telah digunakan bagi mengiktiraf ciri-ciri utama mereka seterusnya mengubah menjadi unsur-unsur muzik. Muzik tersebut disusun oleh komposer terkenal iaitu Mark Sayfritz.

Setelah disusun, potongan muzik tersebut dikongsi pula bersama konduktor terbaik dunia iaitu James Shearman untuk dipersembahkan dalam orkestra Symphony Sounds of Lights. Keseluruhannya hanya menggunakan keupayaan AI pada Mate 20 Pro semata.

Untuk menghasilkan bunyi cahaya, sebuah peranti yang berkuasa tinggi amat diperlukan. Berikutan kejayaan ini, Mate 20 Pro berjaya membuktikan bahawa ia merupakan peranti yang serba lengkap dan membenarkan meneroka dunia kreatif. Anda ingin mendengarnya? Klik pada video di bawah dan enjoy!

Bagi yang berminat,Mate 20 Pro kini boleh didapati pada harga RM3,599 melalui kedai-kedai konsep rasmi Huawei atau gedung membeli belah atas talian seperti Huawei Store dan Lazada. Untuk maklumat atau ketahui tawaran hebat dengan lebih lanjut, sila layari laman FB Huawei.


SanDisk Extreme PRO USB 3.1, Prestasi SSD Di Dalam Saiz Kompak Pemacu USB

Western Digital Corporation, peneraju teknologi penyimpanan data telah memperkenalkan SanDisk Extreme PRO USB 3.1 yang kini menjadi pemacu USB terhebat yang ditawarkan syarikat tersebut. Pemacu tersebut mempunyai prestasi yang cukup hebat dari segi kelajuan dan kapasiti, ianya merupakan sebuah storan SSD di dalam saiz sebuah pemacu USB yang kompak.

SanDisk Extreme PRO USB 3.1 mampu mencapai kelajuan membaca sehingga 420MB/s dan menulis data sehingga 380MB/s. Dengan kelajuan tersebut, anda boleh memindahkan sebuah filem penuh beresolusi 4K di dalam jangka masa 15 saat sahaja.

SanDisk Extreme PRO USB 3.1 kini boleh didapati di Malaysia dengan variasi kapasiti 128GB dan 256GB dengan harga jualan RM469 (128GB) dan RM769 (256GB).


Jualan Hari Pertama OPPO Reno2 Mencatatkan Peningkatan Yang Menakjubkan!!!

Peranti terbaharu daripada OPPO iaitu OPPO Reno2 meneruskan langkah cemerlangnya apabila jualan pada hari pertama telah mencatatkan peningkatan 2 kali ganda berbanding model terdahulu.

Kemeriahan sambutan jelajah jualan OPPO Reno2 sangat dinanti apabila orang ramai sudah mula beratur seawal jap 6 pagi bagi membeli peranti OPPO Reno2 ini.

Sebanyak 1000 orang terawal yang membeli peranti tersebut akan mendapat hadiah percumah bernilai RM1067. Antara hadiah percuma yang boleh dimiliki adalah OPPO Reno Exclusive bag(RM199), VOOC Powerbank (RM269) dan OPPO Enco Q1 Noice Cancelling Headphone (RM599).

Penyanyi terkenal antarabangsa, Eric Chou turut melakukan persembahan yang disaksikan oleh peminat di Sunway Pyramid.

Bagi mereka yang ingin memiliki boleh membeli peranti ini pada harga RM2299 sahaja.


Skim Pembayaran Baharu Kepada Penunggang Foodpanda Akan Diteruskan!! – Mampu Jana lebih Pendapatan

Dalam beberapa hari ini kita dikejutkan dengan keputusan Food Panda menukar skim pembayaran kepada penunggang. Walaupun penunggang melakukan mogok dan protes, tetapi keputusan tersebut masih dikekalkan.

Menurut Foodpanda, skim baharu ini akan meningkatkan pendapatan penunggang yang rajin sehingga 50% yang sekaligus memberikan motivasi kepada mereka.

Menurut Foodpanda lagi, penunggang yang melakukan mogok hanyalah 1% daripada jumlah penunggang. Menurut mereka, tiada sebarang tindakan akan dikenakan terhadap mereka.

Bagi rider di luar kawasan lembah klang, skim pembayaran baharu ini memperlihatkan kadar sejam telah dimansuhkan. Ia akan menaikkan bayaran bagi setiap pesanan dari RM4.50 kepada RM7 sejam, berbanding RM3 kepada RM5 sebelum ini.

Penunggang juga akan menerima tamabahan RM1 bagi setiap pesanan antara jam 11 malam dan 9 pagi setiap hari dan bakal menerima insentif sebanyak RM100 sekiranya mencapai 60 jam kerja seminggu.

Bagi penunggang di Kuala Lumpur, gaji asas iaitu RM4 setiap jam dan antara RM3 dan RM5 setiap pesanan dikekalkan. Namun, bayaran setiap pesanan berbeza mengikut prestasi penunggang.


Xiaomi Redmi 3S Mula Ditawarkan Di Malaysia

Xiaomi Malaysia telah mengumumkan penjualan secara rasmi peranti terbarunya di pasaran tempatan, Redmi 3S yang dibuat menerusi laman Facebook rasminya. Peranti ini bakal dijual oleh pengedar ERA Internation Network dan juga Lazada.

Rekaan Redmi 3S yang berasaskan logam sepenuhnya, membuatkannya kelihatan premium walaupun hadir dalam kelas pertengahan. Selain reka bentuk yang premium, paparan skrin yang berukuran 5.0 inci mampu memaparkan imej pada resolusi HD 720p, sementara keupayaan kamera utama turut dibekalkan 13 Megapixel dengan sokongan PDAF.

Dikuasakan oleh pemproses Snapdragon 430 dengan bateri berkapasiti 4000 mAh, Redmi 3S ditawarkan oleh dua variasi berbeza iaitu 32GB, 2GB RAM serta 32GB, 3GB RAM dan kedua-duanya menyokong fungsi pengimbas cap jari.

Xiaomi Redmi 3S dengan 2GB RAM berharga RM 599 dan 3GB RAM pula berharga RM 699. Pra-tempahan telah bermula pada 17 September 2016 di Lazada dan akan dijual bermula 24 September 2016 nanti.


PLEXTONE G25 – Earphone Gaming Berkualiti Ohsem!

Kalau korang kaki gamer yang sangat mementingkan kualiti bunyi, selain kualiti grafik pada peranti, maka korang mesti perlukan satu PLEXTONE G25 Earphone Gaming.

Kenapa? Earphone ini selain mempunyai reka bentuk khas kaki gamer, kualiti bunyi juga adalah tip top di mana hasil bass yang cukup padat dan sokongan ciri pembatalan bunyi juga mampu menapis bunyi bising di luar supaya korang boleh lebih memfokus apabila bermain.

G25 juga tersedia dengan butang menjawab panggilan, jadi korang tidak perlu risau sekiranya ada panggilan masuk apabila sedang bermain game. Korang boleh mengawal kelantangan bunyi lagi menerusi butang yang disediakan.

Tambahan menarik dengan earphone G25, ia membolehkan korang adjust kepada 2 bunyi mengikut citarasa gaming sama ada Footstep atau Senjata dengan lebih jelas. G25 boleh digunakan pada peranti pintar, PC, PS4 dan Switch.

Setiap pembelian dihadir bersama jaminan 1 tahun, korang boleh dapatkan tawaran diskaun tambahan sebanyak 7% lagi dengan kod diskaun XMOW903. Plextone G25 tersedia dalam 3 pilihan warna, iaitu merah, hitam dan hijau dan kini dijual pada harga di bawah RM50.

Jika berminat, boleh beli menerusi pautan Shopee berikut:


Samsung Bakal Menerima Sokongan Pengecasan Sehingga 100W?

Sebelum ini SuperVOOC Charge yang disertakan pada peranti OPPO Find X Lamborghini dan R17 Pro merupakan antara produk yang menerima sistem pengecasan terpantas di dunia yang mana nilai tenaga yang boleh dimasukkan mencapai 50W.

Namun dikhabarkan Samsung akan memintas rekod ini menerusi teknologi terbaharunya iaitu SE8A dan MM101 yang merupakan cip pengawalan pengecasan.

Ia dikatakan mampu untuk menampung sebanyak 20V dan 5A arus yang mana ia mampu memerbikan peranti tersebut keupayaan mengalirkan tenaga sehingga 100W dengan selamat.

Apa yang menariknya, cip pengawal ini dihadirkan dengan sistem keselamatan yang boleh dikemas kini. Jadi peranti anda akan lebih selamat!!! Jadi sama-sama kita nantikan.


XIAOMI MIUI 8 VS MIUI 7, APAKAH KEMASKINI TERBARU?

Xiaomi telah memperkenalkan paparan antaramuka MIUI terbaharu mereka yang dikenali sebagai MIUI 8. Boleh dikatakan hampir kesemua smartphone yang menyokong MIUI 8 sudah boleh memuat turun kemaskini terbaru ini pada peranti mereka. Untuk pengetahuan anda, MIUI 8 menawarkan penambahbaikan pada rekaan serta membawakan beberapa ciri-ciri baru.

Diinspirasikan daripada kaleidoscope, MIUI 8 kini tampil lebih berwarna warni, penuh animasi dan terdapat juga font baru hasil kerja tangan Xiaomi sendiri, Mi Lanting. Ingin mengetahui apakah perbezaan yang dapat dilihat pada Xiaomi MIUI 8 berbanding MIUI 7 serta fungsi baru yang tidak terdapat pada MIUI 7, kami senaraikan.

Ruangan notifikasi pada MIUI 8 juga menampilkan pengalaman penggunaan yang lebih dinamik. Kini tetingkap notifikasi dan juga ikon pintas tetapan telah disatukan dalam satu paparan yang sama dan ikon tetapan tersebut boleh diakses dengan kaedah leretan, berbanding MIUI 7 yang menempatkan semua ikon apabila ianya dileretkan ke bawah. Manakala bahagian paling atas MIUI 8 pula telah memaparkan ramalan cuaca dan juga ruang carian pantas.

Berbeza dengan MIUI 7 yang membolehkan anda mengambil screenshot biasa. Kini dengan adanya kemaskini MIUI 8, anda boleh menggambil screenshot yang lebih panjang. Hanya perlu menekan ikon Scroll selepas mengambil screenshot biasa, ia automatik mengambil screenshot yang panjang dan fungsi ini sangat praktikal bagi mereka yang ingin mengambil screenshot pada laman web.

Galeri pada MIUI 8 telah ditambahkan dengan pelbagai fungsi terbaru seperti penambahan alat suntingan video, penambahan stiker, coretan pada gambar, keupayaan memilih lebih banyak gambar dalam satu masa, kawalan perkongsian gambar pantas dan banyak lagi berbanding MIUI 7. Malah cara susunan gambar dalam kategori berbeza juga berlainan sekali jika dibandingkan dengan antaramuka sebelum ini.

Paparan antaramuka kamera turut mengalami kemaskini yang menarik, di mana sebelum ini anda perlu meleretkan jari ke kiri untuk mod penggambaran dan kiri pula menempatkan filters. Pada antaramuka kamera utama juga tersedia mod HDR, LED flash serta kamera hadapan. Tetapi berlainan sekali dengan antaramuka kamera pada MIUI 8, anda tidak lagi perlu meleretkan jari sebaliknya pada kamera utama tersedia dengan ikon filters, Modes, kamera depan, LED flash serta HDR.

Aplikasi Notes yang disediakan pada smartphone Xiaomi turut menerima kemaskini agar kelihatan lebih kemas dan menarik. Jika pada MIUI 7 menyediakan Notes dalam bentuk bar, berlainan pula pada MIUI 8 yang menawarkan paparan dalam bentuk grid. Bukan itu sahaja, pada MIUI 8 juga anda boleh menambah latar belakang nota yang ingin disimpan serta menyokong akses selamat menggunakan kata laluan atau pengimbas cap jari.

Selain menyokong fungsi asal sebagai sebuah kalkulator, anda juga boleh menggunakannya untuk pelbagai lagi fungsi lain seperti menguruskan kiraan pinjaman perumahan, jumlah cukai pendapatan yang perlu dibayar, pengiraan saintifik, penukaran mata wang asing, dan juga penukaran pelbagai unit berbanding MIUI 7 yang kelihatan lebih simple. Malah sokongan pelbagai fungsi tambahan ini sememangnya sangat praktikal kerana anda tidak lagi perlu bersusah payah memuat turun aplikasi lain.

Salah satu perkara yang sering menjadi kriteria penting kepada pengguna adalah sokongan mod penjimatan bateri bagi mendapatkan ketahanan bateri yang lebih lama. Dengan MIUI 8, kesemua aktiviti aplikasi secara background akan dihentikan seperti proses sync, kemaskini dan juga pengoperasian aplikasi tanpa anda sedari jika dibandingkan dengan MIUI 7. Malah pengaktifan aplikasi yang tidak diperlukan juga dapat dielakkan bagi mengurangkan masalah pembaziran bateri.

Sokongan aplikasi pengimbas pada MIUI 8 sememangnya sangat praktikal kerana ia menyokong pelbagai fungsi menarik seperti penyelesaian soalan Matematik yang akan dipaparkan dengan lebih terperinci sebaik sahaja ianya diimbas. Salah satu fungsi tambahan pada MIUI 8 adalah imbasan kad bisnes yang tiada pada MIUI 7. Selain itu, anda juga boleh menggunakannya untuk mengambil gambar objek tertentu bagi memudahkan pembelian objek tersebut secara atas talian.

Xiaomi MIUI 8 hadir dengan kebolehan untuk membuat aplikasi yang diklonkan serta menguruskan pelbagai akaun pada satu peranti yang tiada pada MIUI 7. Ini bermakna, dua aplikasi yang sama boleh dijalankan serentak pada satu peranti tetapi menggunakan akaun berbeza seperti Facebook, WhatsApps, WeChat dan pelbagai lagi. Bagi membezakan aplikasi yang telah diklon tersebut, terdapat ikon ‘kunci’ pada akaun kedua.

Butang pintas yang dikenali sebagai Quick Ball ini memudahkan anda untuk membuka menu mahupun tetapan dengan lebih cepat dan pantas. Terdapat lima menu utama yang disediakan iaitu Home, Menu, Lock, Screenshot serta Back. Apa yang menariknya lagi, anda boleh menukar sama ada satu, dua atau kelima-lima menu utama dengan pilihan butang pintas yang tersedia.

Sokongan Second Space pada MIUI 8 membolehkan anda untuk mendapatkan dua ruang berbeza di dalam satu peranti. Di mana anda boleh menggunakan ruang pertama untuk tujuan peribadi dan ruang kedua untuk tujuan kerja. Pengasingan dua ruang berbeza ini secara tidak langsung dapat memastikan pengurusan peranti yang lebih baik untuk penggunaan berbeza.

Tidak dinafikan, ramai di antara pengguna yang sering menerima mesej yang berunsurkan penipuan dan ini boleh melibatkan kerugian. Menyedari isu yang dihadapi ini, MIUI 8 telah disediakan dengan fungsi untuk mengesan mesej yang berunsurkan penipuan secara automatik. Dengan sokongan sistem yang telah diperbaiki, satu tetingkap amaran akan dipaparkan sebaik sahaja teks mesej berunsurkan penipuan diterima oleh pengguna.


Smartphone OPPO Korang Rosak? Jom Repair Di OPPO Service Center & Dapatkan Diskaun Menarik!

OPPO nampaknya tidak pernah lelah memberi yang terbaik buat penggunanya. Kini, OPPO menganjurkan satu lagi promosi menarik di mana menawarkan diskaun menarik buat pengguna OPPO siri Reno dan F yang membaiki peranti mereka di OPPO Service Center. Bagi yang berminat, promosi berlangsung bermula sekarang – 30 November 2019 di OPPO Service Center seluruh Malaysia. Pelbagai jenis perkhidmatan tersedia khas buat pengguna OPPO termasuk :

OPPO 1 Hours Flash Fix Service menyediakan perkhidmatan baik pulih dalam masa satu jam tanpa sebarang bayaran – kecuali peranti tersebut memerlukan penggantian bahagian dalaman yang baru. Pun begitu, OPPO tetap menyediakan perkhidmatan baik pulih secara percuma hanya untuk peranti yang masih dalam tempoh jaminan – kecuali kerosakan yang disebabkan oleh kecuaian. Sekiranya proses membaik pulih melebihi masa yang dijanjikan – OPPO akan memberikan hadiah menarik sebagai pampasan.

Semua perkhidmatan dan aktiviti boleh dijejak menerusi OPPO Service App. Menerusinya, pengguna boleh membuat temu janji perkhidmatan atau mencari pusat perkhidmatan yang terdekat sekiranya bekeinginan melawat kedai fizikal. Selain itu, ia juga memudahkan pengguna melihat harga ganti rugi bagi menganggarkan kos penambahbaikan.

Melalui jaminan tanpa sempadan ini, pengguna boleh mengakses perkhidmatan pembaikan dan naik taraf peranti tidak kira di mana mereka berada. Wwaranti ini didatangkan bersama-sama pembelian OPPO Reno 10x zoom, OPPO Reno FC Barcelona Edition dan OPPO Find X bagi mengurangkan keperluan pembelian tambahan.

Jadi, korang tunggu apa lagi? Kunjungi OPPO Service Center berdekatan korang! Maklumat lanjut layati OPPO Malaysia dan kekal bersama eRing untuk lebih info terkini!


Handheld Perkenal Nautiz X41, Alat Perusahaan Tahan Lasak untuk Kecekapan Dipertingkat

LIDKÖPING, Sweden, 4 Mac 2020 /PRNewswire/ — Handheld Group, pengeluar terkemuka bagi computer mudah alih tahan lasak, hari ini mengumumkan NAUTIZ X41 baharu, peranti Android tahan lasak yang dibina untuk pekerja yang bergerak dalam bidang logistik, pergudangan, utiliti, perkhidmatan lapangan, pengangkutan awam, sekuriti dan keselamatan awam. Dengan kelasakannya yang ekstrem, pengimbas 1D/2D dan pad kekunci fizikal, Nautiz X41 membolehkan pengumpulan data yang cekap dan andal dalam persekitaran kerja yang paling sukar.

Untuk melihat Hebahan Berita Multimedia, sila klik: https://www.multivu.com/players/uk/8698051-handheld-introduces-nautiz-x41/.

Nautiz X41 pelbagai guna ialah peranti pegang tahan lasak yang kompak dan ringan yang direka untuk pengumpulan dan komunikasi data lapangan yang cekap. Penarafan-IP65 bermakna ia kedap air dan kalis debu sepenuhnya.

“Meskipun banyak peranti Android dalam pasaran tidak didatangkan dengan pad kekunci, Nautiz X41 menawarkan 23 kekunci fizikal termasuk kekunci fungsi boleh diatur cara dan butang imbas fizikal untuk kemasukan data yang pantas dan cekap,” kata Johan Hed, pengarah pengurusan produk Handheld Group. “Dengan pilihan pengimbas ID yang pantas atau perakam imej (imager) 2D menjadikannya alatnya yang begitu adal untuk semua aplikasi intensif imbasan.”

Nautiz X41 ultra tahan lasak didatangkan standard dengan:

“Menggabungkan mobiliti ulung, kelasakan dan fungsian lapangan sebenar, peranti ini sememangnya apa yang diminta oleh kebanyakan pelanggan kami,” kata Thomas Löfblad, Ketua Pegawai Eksekutif Handheld Group. “Nautiz X41 padat dengan ciri-ciri dan amat kuat.”

Utiliti dan aksesori perisian Nautiz X41 didatangkan dengan perisian pengurusan peranti mudah alih percuma daripada Handheld. Suit perisian MaxGo menyediakan aplikasi pantas tetapan sejagat untuk pelbagai peranti dan membolehkan akses aplikasi tersuai. Selain itu, Nautiz X41 menawarkan pelbagai jenis aksesori Handheld yang dibina khas untuk meningkatkan fungsian perusahaan dan kecekapan kerja.

KetersediaanPesanan Nautiz X41 boleh dibuat segera untuk penghantaran pada bulan April.

Pautan bergunaSpesifikasi NAUTIZ X41Imej akhbarVideo produkAksesori komputer tahan lasakApa itu tahan lasak?Latar Belakang Handheld

Latar Belakang HandheldHandheld Group ialah pengeluar dan pembekal global komputer, peranti pegang dan tablet mudah alih yang tahan lasak. Handheld dan rakan kongsinya di seluruh dunia memberikan penyelesaian mobiliti kepada perniagaan dalam industri seperti geomatik, logistik, perhutanan, pengangkutan awam, utiliti, pembinaan, penyelenggaraan, perlombongan, ketenteraan dan keselamatan. Handheld Group, beribu pejabat di Sweden, memiliki anak syarikat di Finland, U.K., Belanda, Itali, Jerman, Switzerland, Australia dan AS. Ketahui lebih lanjut di www.handheldgroup.com.

Keywords:  Computer Hardware Computer Software Computer/Electronics Consumer Electronics Entertainment Mobile Entertainment Multimedia/Online/Internet Telecommunications Transportation Broadcast feed announcements MultiVu Photo New products/services


Miliki HUAWEI Freebuds 3 Bernilai RM679 Secara Percuma Menerusi Pembelian Siri HUAWEI P40!!

Tawaran hebat!!! Apabila anda membeli siri HUAWEI P40, anda berpeluang mendapatkan HUAWEI Freebuds 3 bernilai RM679 secara PERCUMA!!!

Tawaran yang hanya sah pada 29 April ini turut memperlihatkan pelbagai diskaun dan flash kilat serendah sehingga RM0.60.

jadi tunggu apa lagi. Cepat-cepat dapatkannya segera!!!


iQOO jadi Rakan Premium BMW M Motorsport untuk Musim DTM 2020

SHENZHEN, China, 21 Ogos 2020 /PRNewswire/ — Jenama telefon pintar global vivo iQOO hari ini telah mengumumkan bahawa ia merupakan Rakan Premium BMW M Motorsport di DTM (Deutsche Tourenwagen Masters). Pemandu BMW, Timo Glock, dari Jerman, akan memberikan yang terbaik untuk memandu BMW M4 DTM menuju kemenangan musim ini dan memperjuangkan kepantasan dan prestasi hebat di bawah perkongsian baharu.

Sebagai legenda dalam acara DTM, BMW M Motorsport mewakili kejayaan tertinggi, dan juga prestasi tertinggi, yang bertepatan dengan konsep jenama iQOO ‘I Quest On and On’ untuk prestasi sempurna dan inovasi kejayaan cemerlang.

“Semangat perlumbaan iQOO akan menyemarakkan semangat di seluruh dunia terhadap teknologi ultra cepat. Telefon iQOO dibina untuk pengguna yang memerlukan kepantasan, yang secara semula jadi cenderung ke arah prestasi yang unggul. Sebagai Rakan Premium, ini adalah peluang penting untuk jenama kami. Kami tidak sabar untuk menunjukkan prestasi tinggi iQOO kepada dunia,” kata Felix Feng, Presiden iQOO China.

“Selamat datang, iQOO, kepada keluarga BMW DTM,” kata Pengarah BMW Group Motorsport, Jens Marquardt. “Teknologi dan inovasi telah mendorong kami, dan inilah nilai-nilai yang mewakili iQOO. Ini ialah asas yang sempurna untuk perkongsian yang berjaya. Kami sangat gembira untuk menyambut iQOO sebagai Rakan Premium baharu, dan lebih-lebih lagi dalam masa yang luar biasa dan sukar yang sedang kita alami di seluruh dunia dan juga dalam sukan permotoran. Selain itu, BMW M4 DTM iQOO kelihatan hebat.”

Sejak bermulanya musim DTM pada hujung minggu pertama bulan Ogos, Timo Glock sudah bertanding dalam empat perlumbaan di iQOO BMW M4 DTM di Spa-Francorchamps (BEL) dan di Lausitzring (GER). Dia berkata: “Hebatnya BMW M Motorsport hinggakan berjaya menarik perhatian besar dan berwawasan hadapan seperti iQOO, jenama telefon pintar kelas atas kepada DTM sebagai Rakan Premium. Ini adalah petanda hebat untuk siri perlumbaan, terutamanya pada masa-masa sukar ini. Saya sangat gembira kerana dapat kembali menggunakan warna kuning yang biasa saya kenal sejak beberapa tahun pertama saya di DTM – sekurang-kurangnya apabila anda melihat dari hadapan. Saya suka memandu BMW M4 DTM iQOO. “

Glock bertanding pada musim DTM kelapannya pada tahun 2020. Dalam 116 perlumbaannya hingga kini, beliau telah meraih lima kemenangan, lima kedudukan hadapan dan 14 podium.

vivo ialah syarikat teknologi global terkemuka yang berasaskan produk, dengan perniagaan utamanya yang memfokuskan pada peranti pintar dan perkhidmatan pintar. vivo berkomited untuk menghubungkan pengguna di seluruh dunia, melalui reka bentuk telefon pintar dan peranti pendamping yang menarik dan inovatif, serta perkhidmatan yang menggabungkan teknologi dan pemikiran reka bentuk dengan cara yang unik dan kreatif. Mengikuti nilai teras syarikat, yang merangkumi inovasi, orientasi pengguna dan benfen*, vivo telah menerapkan strategi pembangunan lestari, dengan visi untuk menjadi sebuah syarikat bertaraf dunia yang terkemuka dan tahan lama.

Dengan ibu pejabat di China, yang disokong oleh rangkaian sembilan pusat R&D di Shenzhen, Dongguan, Nanjing, Beijing, Hangzhou, Shanghai, Taipei, Tokyo dan San Diego, vivo memfokuskan pada pembangunan teknologi pengguna canggih, termasuk 5G, kecerdasan buatan, reka bentuk industri, fotografi dan teknologi lain yang akan datang. vivo juga telah menubuhkan lima pusat pengeluaran (termasuk pusat pembuatan yang dibenarkan jenama), di seluruh China, Asia Selatan dan Tenggara, yang menghasilkan lebih dari 200 juta telefon pintar setiap tahun. Sehingga 2019, vivo telah melancarkan rangkaian penjualannya di lebih daripada 30 negara dan wilayah, dan disukai oleh lebih daripada 350 juta pengguna di seluruh dunia.

* “Benfen” ialah istilah yang menggambarkan sikap melakukan perkara yang betul dan melakukan perkara dengan betul – yang merupakan gambaran ideal misi vivo untuk membina teknologi untuk kebaikan.

Kekal termaklum dengan berita vivo di https://www.vivo.com/en/about-vivo/news

Keywords: Auto Computer/Electronics Consumer Electronics Electronic Components Telecommunications Transportation Wireless Communications


Jualan Eksklusif Lazada, Realme C1 – 22 November 2018, 10 Pagi!

Salah satu dari model Realme yang diperkenalkan di Malaysia pada 7 November yang lepas, Realme C1 akan mula dijual secara eksklusif di Lazada, mulai 22 November pukul 10 pagi sehingga 22 Disember 2018. Telefon pintar kelas pertengahan ini boleh dibeli pada harga tawaran RM399 (harga runcit: RM449) untuk tempoh masa terhad serta ditawarkan dalam dua pilihan warna iaitu Mirror Black dan juga Navy Blue.

Sebelum itu, ada berita baik buat semua! Sekiranya pengikut Realme di Store Lazada mencapai 3,000 orang, Realme akan menawarkan seunit C1 dengan harga RM199 pada 20 November 2018, masa 10 pagi. Sementara apabila pengikut mencecah 5,000 orang, dua unit Realme C1 dijual pada harga serendah RM99. Tidak hanya setakat itu, bila pengikut meningkat kepada 7,000 orang pula, tiga unit Realme C1 boleh dibeli pada harga RM9. Akhir sekali, cukup 10,000 orang pengikut, empat unit Realme C1 akan dijual pada harga hanya RM1! Giler wehh…

Jadi korang tunggu apa lagi, cepat ramai-ramai ikuti Store Realme di Lazada sekarang dan bersedia pada 20 November 2018 ini, pukul 10 pagi.

Realme C1 hadir dengan paparan skrin bersaiz 6.2 inci HD+ bersama resolusi 720 x 1520 piksel bersama rekaan takuk. Dikuasakan oleh pemproses Snapdragon 450 bersama 2GB RAM dan storan dalaman sebesar 16GB. Ia juga menyertakan sokongan dwi-kamera dengan resolusi 13 MP (f2.2) + 2MP (f/2.4), kamera hadapan 5MP (f/2.2) dan bateri berkapasiti sebesar 4,230mAh.


Xinhua Silk Road: AI memperkasakan kerjasama China-ASEAN, membantu memanfaatkan peluang pasaran

BEIJING, 18 November 2020 /PRNewswire/ — Kecerdasan buatan (AI) dianggap sebagai kuasa penting bagi kerjasama China-ASEAN dalam bidang seperti pembinaan infrastruktur, ekonomi digital dan pembangunan didorong inovasi, yang membantu memanfaatkan banyak peluang pasaran, menurut para peserta Sidang Kemuncak AI China-ASEAN Kedua yang diadakan pada 13 hingga 15 November di Nanning, Wilayah Autonomi Guangxi Zhuang China selatan.

The Second China-ASEAN AI Summit kicks off in Nanning, capital of south China’s Guangxi Zhuang Autonomous Region on Nov. 13.

Oleh kerana negara-negara anggota ASEAN memberi perhatian penuh kepada pembinaan infrastruktur, dan geoinformasi dan pemetaan adalah prasyarat untuk pembinaan infrastruktur, kerjasama dalam geoinformasi dan pemetaan amat dihargai oleh China dan ASEAN. Orang dalam industri meramalkan bahawa skala kerjasama China-ASEAN dalam geoinformasi dan pemetaan akan melebihi 10 bilion dolar AS dalam lima tahun berikutnya. Dalam konteks ini, teknologi AI, sebagai salah satu trend dalam geoinformasi dan pemetaan, dijangka dapat mempromosikan kerjasama infrastruktur antara China dan ASEAN.

Ekonomi digital juga merupakan bidang penting dalam kerjasama China-ASEAN. Nilai teknologi digital ASEAN dijangka akan mencapai 625 bilion dolar AS menjelang tahun 2030, menurut Pelan Induk Kesalinghubungan 2025.

China akan mengeratkan lagi kerjasama dengan ASEAN dalam bidang ekonomi digital, termasuk mempromosikan aplikasi teknologi digital seperti AI dan percetakan 3D dalam pencegahan dan kawalan wabak, menyokong transformasi digital industri, dan mempromosikan pembangunan bandar pintar, menurut Inisiatif China-ASEAN dalam mewujudkan perkongsian ekonomi digital.

Perusahaan yang berkaitan telah menyumbang kepada kerjasama China-ASEAN dalam ekonomi digital. Sebagai contoh, syarikat teknologi gergasi China, Huawei akan terus membantu Thailand membina hab digital yang disasarkan untuk ASEAN, dan memudahkan pelaksanaan strategi 4.0 Thailand dengan menerapkan teknologi baharu dan model perniagaan pasaran baharu di negara ini, kata Abel Deng, Ketua Pegawai Eksekutif Huawei Technologies (Thailand).

Di samping itu, AI diharap dapat memberi manfaat kepada pembangunan inovatif. Dengan memanfaatkan platform aplikasi dan inovasi Internet China-ASEAN berdasarkan pembinaan bersama sistem AI, pusat data besar, pusat pengkomputeran pintar dan sebagainya, pertukaran akademik berkaitan AI, penyelidikan dan pembangunan teknologi, perkongsian paten dan latihan bakat boleh dilaksanakan, kata Lu Dongliang, pengerusi dan presiden China-ASEAN Information Harbour Co., Ltd, sambil menambah bahawa dana kerjasama Lancang-Mekong dibina berdasarkan idea tersebut.

China telah menjadi rakan dagangan terbesar ASEAN selama sepuluh tahun berturut-turut. Perusahaan China telah membuat pelaburan lebih daripada 100 bilion dolar AS di ASEAN, mewujudkan lebih 100,000 pekerjaan untuk penduduk tempatan.

Keywords: Banking/Financial Service Computer/Electronics Publishing/Information Service Trade show news


OPPO Reno Ace Versi Gundam Dah Rasmi – Tampil Dengan Snapdragon 855+ & Sistem Penyejukkan ‘Dry Ice’

OPPO telah membuat kejutan kepada peminat gajet apabila mereka telah memperkenalkan peranti terbaharunya iaitu Oppo Reno Ace Edisi Gundam.

Pastinya spesfikasi telefon ini bukan calang-calang apabila ia dihadirkan dengan skrin bersaiz 6.5″. Menariknya ia menawarkan refresh rate 90Hz.

Spesifikasi dalaman pun memang tip top apabila ia dikuasakan oleh Snapdragon 855+ dan dipadankan dengan 12GB RAM dan storan sebesar 256GB berasaskan UFS 3.0.

Menariknya, ia dihadirkan dengan sistem penyejukkan Dry Ice dan disertakan dengan pengecasan pantas SuperVOOC 2.0. Menambah rencah bagi spesifikasi menakjubkan ini apabila ia turut disertakan dengan 4D Vibration.

Bukan hanya spesfikasi yang mengagumkan, rekaan luaran juga sangat unik yang mana ia direka khas diinspirasikan daripada kartun Gundam.

Namun, peranti ini ditawarkan secara terhad bagi pasaran China sahaja pada harga RMB3599 (kira -kira RM2120). Jadi sama-sama kita nantikan jika ia akan datang ke Malaysia atau tidak!


Tahniah! Huawei Mate 20 Pro Memenangi Anugerah “Peranti Pintar Terbaik” Di MWC 2019

Dalam acara MWC 2019 tahun ini, Huawei selain menjalin kerjasama dengan Maxis dalam pembangunan rangkaian 5G di pasaran tempatan, pengeluar dari China ini juga berjaya menerima nobat dari MWC 2019 sebagai “Peranti Pintar Terbaik” bagi model Huawei Mate 20 Pro yang dilancarkan Oktober 2018 yang lalu.

Kejayaan ini dicapai berdasarkan beberapa kriteria utama, antaranya prestasi berkuasa, sistem kamera unggul, ketahanan bateri yang lama, penyelesaian pengecasan inovatif dan rekaan menarik.

Mate 20 Pro merupakan peranti yang menyokong cip pemproses 7nm Kirin 980, mempunyai kuasa pengecasan pantas 40W dengan sokongan ciri unik iaitu reverse wireless charging, serta teknologi LEICA yang ada pada kamera peranti ini.


Acer Mengumumkan Barisan Peranti Permainan Video Predator Terbaru – Triton 900 + Predator Helios 300 + Nitro 5 + Nitro 7!

Acer Malaysia hari ini telah memeriahkan Sunway Pyramid dengan membawa barisan komputer riba permainan video yang cukup menggiurkan, antaranya adalah Acer Predator Triton 900, Predator Helios 300 serta Acer Nitro 5 dan Nitro 7.

Predator Triton 900 berjaya memenangi anugerah iF Design dan Computex d&i 2019, komputer riba ini direka untuk peminat permainan video dan pakar teknologi yang mahukan satu pengalaman bermain yang sungguh memuaskan.

Reka bentuk Predator Triton 900 yang unik diserlahkan menerusi Ezel Aero Hinge™ yang menggunakan mesin CNC di mana paparan bersaiz 17.3 inci boleh diterbalikkan, dipanjangkan atau diturunkan.

Anda boleh pilih 4 mod yang berlainan:

Predator Triton 900 dilengkapi dengan Trackpad di tepi papan kekunci mekanikal, di samping hotkey khas, TURBO key dan PredatorSense™ key turut disertakan bagi membolehkan anda mengakses aplikasi utiliti dengan hanya satu klik. Tambahakan lagi, PredatorSense™ membolehkan anda memantau atau melakukan overclock ke atas komputer riba ini melalui peranti pintar mereka ketika sedang bermain tanpa perlu menghentikan permainan!

Didatangkan bersama jaminan selama dua tahun di tapak + Kecurian/Kerosakan , Predator Triton 900 boleh didapati mulai sekarang melalui stor dalam talian rasmi Acer dan penjual sah Acer di seluruh negara pada harga RM15,999.

Predator Helios kini kembali dengan penampilan baharu yang lebih kemas dan canggih dalam warna hitam dan biru! Predator Helios 300 (2019) dilengkapi pemproses Intel® Core™ i7 Generasi ke-9 bersama NVIDIA® GeForce® RTX 2060, reka bentuk tampil lebih nipis iaitu 22.9mm, kurang 3.8mm berbanding model tahun 2018.

Predator Helios 300 dilengkapi Teknologi Kipas AeroBlade™ 3D Generasi ke-4, ia mampu mengawal suhu peranti supaya boleh beroperasi dengan stabil dengan keupayaan 45% aliran udara yang lebih baik berbanding kipas biasa, serta 35% lebih senyap.

Komputer riba ini boleh didapati mulai sekarang di stor dalam talian rasmi Acer dan penjual sah Acer di seluruh negara, dengan harga bermula RM6,199 (Intel® Core™ i7) dan RM5,399 (Intel® Core™ i5).

Selain Predator Triton 900 dan Helios 300, siri Nitro juga tampil wajah baharu bagi Nitro 5 dan Nitro 7. Acer Nitro 5 hadir dengan paparan Full HD IPS bersaiz 15.6 atau 17.3 inci dengan reka bentuk bezel nipis, membolehkan anda menikmati permainan video kegemaran dalam perincian luar biasa. Manakala Nitro 7 direka untuk mereka yang mahukan rekaan dan prestasi terbaik, mempunyai chasis besi kemas serba baharu yang hanya setebal 19.9mm.

Siri Nitro baharu ini hadir dengan paparan 144Hz untuk permainan video yang lancar dan mengujakan, dilengkapi pemproses Intel® Core™ i7 Generasi ke-9 dan NVIDIA® GeForce® GTX1660Ti. Memori dalaman didatang dengan dua slot M.2 PCIe SSD dan dua slot DDR4 RAM, mampu menampung kapasiti sehingga 32GB. Ciri dua bilah kipas dengan teknologi Acer CoolBoost™ turut disediakan untuk memastikan peranti kekal dingin, walaupun dalam tempoh permainan yang panjang.

Acer Nitro 7 dijual pada harga bermula RM4,899, manakala Nitro 5 dijual pada harga bermula RM3,499 (15.6 inci) dan RM4,899 untuk model 17.3 inci. Anda boleh dapatkan di stor dalam talian rasmi Acer dan penjual sah Acer di seluruh negara.

Pelancaran peranti-peranti baharu ini diikuti dengan Jerayawara Predator untuk 5 HARI SAHAJA, mulai 26 ~ 30 Jun 2019. Tawaran diskaun dan hadiah istimewa menanti anda semua!


Nikmati Pelbagai Diskaun Sempena Sambutan Ulang Tahun Ke-10 Xiaomi!!!

Xiaomi kini telah mengumumkan beberapan tawaran hebat di Xiaomi Online Store di Lazada dan Shopee bersempena ulang tahun ke-10. Bermula dari hari ini hingga 21 Ogos, pelanggan boleh menikmati 33% diskaun bagi produk-produk Xiaomi termasuklah Mi 10, Redmi Note 9 Pro, Redmi Note 9s dan produk-produk ekosistem Xiaomi yang lain.

Bukan itu sahaja, Redmi 9C juga tersedia buat pertama kalinya diMalaysia sama ada secara offline atau online. Peranti ini hadir dengan skrin 6.53″ Dot Drop display dan hadir dengan bateri yang sangat besar iaitu 5000mAh. Ia turut dikuasakan oleh MediaTek Helio G35

Redmi 9C (3GB + 64GB tersedia bagi pratempahan harga RM479 bermula 14 hingga 21 Ogos  dan boleh beli di Mi Store pada 22 Ogos. Manakala bagi varian 2GB + 32GB tersedia di Shopee pada harga RM429 bermula 17 Ogos.


Medical Microinstruments Melantik Veteran Industri Penjagaan Kesihatan, Mark Toland sebagai Ketua Pegawai Eksekutif

Toland menyertai Andrew Cleeland (Pengerusi Lembaga Pengarah, MMI) untuk membangunkan bidang pembedahan mikro dengan bantuan robotik

CALCI, Itali, 13 Januari 2021 /PRNewswire/ — Medical Microinstruments (MMI) SpA, sebuah syarikat robotik yang mengkhusus dalam memajukan hasil klinikal untuk pesakit yang menjalani pembedahan mikro, hari ini mengumumkan pelantikan Mark Toland sebagai Ketua Pegawai Eksekutif. Beliau mempunyai lebih 25 tahun pengalaman dalam industri peranti perubatan dan baru-baru ini berkhidmat sebagai Presiden dan Ketua Pegawai Eksekutif Corindus, sebuah syarikat robotik vaskular yang diambilalih oleh Siemens Healthineers pada tahun 2109 bernilai $1.1 bilion. Berikutan kejayaan MMI memperoleh tanda CE untuk Symani Surgical System® pada tahun 2019 dan menyelesaikan kes penggunaan manusia pertama pada tahun 2020 dengan jayanya, Toland akan mendorong hala tuju strategik syarikat daripada pembangunan kepada pengkomersialan yang meluas.

“Terdapat keperluan yang amat besar di seluruh industri penjagaan kesihatan untuk mengembangkan paradigma rawatan terutamanya daripada model manual kepada sesuatu yang memanfaatkan teknologi robotik, integrasi data dan AI untuk meningkatkan hasil rawatan pesakit,” kata Toland. “Symani Surgical System menawarkan tahap ketepatan yang julung-julung kali dilaksanakan dalam prosedur pembedahan mikro yang berpotensi untuk meningkatkan kesan terhadap hasil rawatan pesakit dalam prosedur yang sangat kompleks. Saya berharap dapat membantu syarikat merealisasikan potensi dan bekerja dengan pasukan yang sangat berbakat dan berkembang di MMI.”

The Symani Surgical System telah digunakan untuk menjalankan empat prosedur pembedahan manusia pertama di Florence, Itali dengan jayanya. Kes-kes ini termasuk satu prosedur rekonstruksi farinks pascaonkologi dan tiga prosedur rekonstruksi anggota bawah pascatrauma yang kompleks, yang menunjukkan gabungan manfaat pengurangan getaran dan penskalaan gerakan (7-20x) melalui pengunaan instrumen sistem NanoWrist®, iaitu sebuah instrumen pergelangan tangan terkecil di dunia. Sistem ini menawarkan tujuh darjah kebebasan dan kecekatan yang melebihi keupayaan tangan manusia untuk meningkatkan rekonstruksi flap bebas, penanaman semula, kecacatan kongenital, pembaikpulihan saraf periferal dan pembedahan limfa, yang kesemuanya mewakili lebih satu juta prosedur setiap tahun di A.S. dan Eropah.

“Pengalaman Mark yang luas dalam industri peranti perubatan dan terutamanya dalam bidang robotik akan memainkan peranan penting bagi pertumbuhan dan impak berterusan MMI dalam pembedahan mikro,” kata Andrew Cleeland, Pengerusi Lembaga Pengarah MMI. “Kami berharap dapat memperkasakan pakar bedah di seluruh dunia dengan teknologi paling maju yang bakal mewujudkan lebih banyak kebolehulangan prosedur yang sangat kompleks serta penghasilan prosedur baharu.”

Toland menyertai Corindus pada tahun 2016 dan menjadikan syarikat itu sebagai peneraju industri dalam robotik vaskular dengan satu-satunya sistem yang diluluskan untuk indikasi koronari, periferal dan neurovaskular.  Di bawah kepemimpinan Toland, syarikat tersebut telah membina keupayaan canggih dalam automasi dan telerobotik, yang merangkumi prosedur jantung yang pertama kali dilaksanakan di dunia secara jarak jauh dan kajian praklinikal merentas benua menggunakan teknologi 5G. Pengambilalihan Corindus oleh Siemens Healthineers yang bernilai $1.1 bilion merupakan pengambilalihan teknologi perubatan yang kelima terbesar pada tahun 2019. Sebelum menyertai Corindus, Mark memegang jawatan sebagai Naib Presiden Kanan di Boston Scientific dan beliau telah membina perniagaan penyelesaian global syarikat tersebut dan menerajui kesemua aspek perniagaan kardiovaskular pasukan komersial A.S., yang mewakili pendapatan bernilai kira-kira $4 bilion.

Medical Microinstruments S.p.A. (MMI) telah ditubuhkan pada tahun 2015 berhampiran Pisa, Itali untuk meningkatkan prestasi pembedahan melalui pembangunan sistem robotik yang membolehkan pakar bedah mencapai hasil yang lebih baik dalam pembedahan mikro. Symani Surgical System ini menggabungkan inovasi eksklusif, termasuk instrumen mikro pergelangan tangan terkecil di dunia serta teknologi pengurangan getaran dan penskalaan gerakan. Gabungan keupayaan canggih ini membolehkan lebih ramai pakar bedah melakukan pembedahan mikro dengan jayanya di samping mengembangkan bidang pembedahan mikro super.

Keywords: Computer/Electronics Health Care/Hospital Medical Equipment Medical/Pharmaceuticals Personnel announcements STEM (Science，Technology，Engineering，Mathematics)


Google Membayar Apple USD 1 Bilion

Apple telah menghentikan servis Google Maps pada peranti iPhone semenjak tahun 2012, tetapi masih mengekalkan Google sebagai enjin carian mereka. Pernahkah anda tertanya-tanya mengapa Apple melakukan sedemikian?

Tahukah anda bahawa Google telah membayar Apple sejumlah wang yang besar bagi mengekalkan servis enjin carian mereka pada peranti iPhone. Jumlah bayaran tersebut telah dibocorkan pada satu sidang mahkamah di mana Oracle mendakwa Google menggunakan sistem Jaya dalam menghasilkan Android. Google dilaporkan mempunyai persetujuan dengan Apple untuk bayaran bagi setiap keuntungan yang dibuat melalui enjin carian mereka dan pada tahun 2014 jumlah bayaran telah mencecah USD 1 bilion.


[Tertiris] Nokia 7 Plus Dengan Dwi Kamera Zeiss Dan Cip Snapdragon 660

HMD Global yang bakal menyertai Kongres Mudah Alih Sedunia 2018 (MWC) dikatakan akan membuat beberapa pengumuman menarik. Kemungkinan mereka akan memperkenalkan model telefon pintar terbaharu untuk tahun 2018 iaitu Nokia 7 Plus. Apa yang tertiris baru-baru ini ialah berkenaan rekaan dan spesifikasi peranti tersebut.

Sebelum ini versi asas Nokia 7 hanya dipasarkan di negara China sahaja. Jadi untuk versi naik taraf kali ini, Nokia 7 Plus dikatakan akan dipasarkan secara global untuk memberi saingan kepada pengeluar-pengeluar lain dalam kategori peranti kelas pertengahan.

Telefon pintar Android ini akan hadir dengan perkakasan menyerupai telefon kelas atasan iaitu kehadiran dwi kamera berteknologi Zeiss menggunakan sensor 12 MP dan 13 MP. Selain itu, turut dimuatkan ialah cip dalaman Snapdragon 660 dan memori RAM 4GB serta storan seluas 64GB.

Ketirisan spesifikasi ini juga menampakkan Nokia 7 Plus akan dilengkapi kamera depan 16 Megapiksel menerusi teknologi Tetracell. Skrin sebesar 6-inci juga akan dipadankan pada kerangka peranti ini selain menggunakan panel Corning Gorilla Glass. Sistem dalaman pula dioperasikan oleh Android 8.0 Oreo disamping bicu pengecasan pantas USB-C.

Buat masa ini, maklumat ketirisan hanya boleh didapati daripada satu sumber di China. Ia mungkin tidak begitu tepat semasa pelancarannya kelak bagaimanapun kita tunggu sahaja sehingga maklumat selanjutnya.


MWC 2019: HUAWEI 5G CPE Pro Dilancarkan, Router Wi-Fi Terpantas Dengan Kelajuan 3.29 Gbps

Di Mobile World Congress 2019 (MWC 2019), syarikat pengeluar peranti berlumba-lumba mempamerkan peranti terbaharu mereka, begitu juga dengan HUAWEI. Pada MWC 2019, HUAWEI telah memperkenalkan HUAWEI 5G CPE Pro, yang mana ia menyediakan jalur lebar berkelajuan tinggi dan disertakan dengan Dwi link yang pintar.

Dikuasakan oleh Balong 5000 yang merupakan cipset modem multimode 5G pertama di dunia. Hal ini membolehkan ia menyokong aplikasi 4G dan 5G dwi mode. Ia juga merupakan yang pertama mempunyai keupayaan untuk mencatatkan keputusan tinggi benchmark dalam muat turun 5G. Pada Sub6 GHz,balong 5000 boleh mencapai kepantasan muat turun sehingga 4.6Gps dan kepantasan muat turun 4G sehingga 1.6Gpbs.

Disertakan dengan sokongan jalur rangkaian penuh dan juga antena Multi-Polarized Balun, ia berupaya meningkatkan liputan isyarat WiFi sehingga 30%. Tidak hairanlah ia merupakan Router Wi-Fi 5G terpantas di pasaran kerana menyokong kelajuan rangkaian sehingga 3.29 Gbps.

Peranti ini juga turut menyokong Wi-Fi 6 yang dikenali sebagai 802.11ax. CPE ini akan membenarkan sambungan dan kepantasan Wi-Fi direka untuk mempamerkan keupayaan kepantasan dalam pelbagai situasi. Ia juga turut menyokong kepantasan muat turun WLAN sehingga 4.8Gpbs yang merupakan 15 kali lebih pantas daripada 300Mbps bagi Wi-Fi 4 (802.11n; 2×2).

Dalam pada itu, peranti ini direka untuk isyarat yang lebih baik. justeru, HUAWEI 5G CPE Pro merupakan antenna “small cross-polarized” pertama di dunia yang dapat mengurangkan gangguan.

Selain itu, HUAWEI HiLink membenarkan 5G CPE Pro untuk disambungkan dengan mana-mana rangkaian dengan hanya 1 klik. Ia merupakan smart home interconnection platform yang menawarkan sambungan bagi setiap jenis peranti. Serasi dengan WPS, keperluan untuk mendapatkan kata laluan tidak diperlukan lagi.

Router ini juga menyokong dwi band 2.4GHz dan 5GHz. Ia dapat mengenalpasti peranti dengan pintar dan mempamerkan sambungan berkelajuan tinggi ke atas saluran 5GHz.